Diari Oficial de la Generalitat Valenciana


Sumari del DOGV 5927, del 07-01-2009 (2008/15385)

ORDE de 26 de desembre de 2008, de la Conselleria d'Educació, per la qual s'establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts econòmics singulars, la seua renovació, la seua pròrroga, o la modificació d'estos, i s'aproven els models de documents administratius en què s'han de formalitzar els convenis o concerts esmentats.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2008/12/26/(1)/dof/vci/html**

### Dades del document

Número de DOGV
:   5927

Data del DOGV
:   07-01-2009

Secció del DOGV
:   I. DISPOSICIONS GENERALS

Número del document
:   2008/15070


Data del document
:   26-12-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * centre d'ensenyament
    * educació especial
    * ensenyament secundari
    * legislació
    * administració local
    * educació preescolar
    * formació professional
    * ensenyament privat
    * ensenyament primari

ORDE de 26 de desembre de 2008, de la Conselleria d'Educació, per la qual s'establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts econòmics singulars, la seua renovació, la seua pròrroga, o la modificació d'estos, i s'aproven els models de documents administratius en què s'han de formalitzar els convenis o concerts esmentats. [2008/15195]
La Llei Orgànica 2/2006 de 3 de maig, d'Educació (BOE núm. 106, de 4 de maig, d'ara en avant LOE) en l'article 116.1 establix que els centres privats que oferisquen ensenyances declarades gratuïtes en esta llei i que satisfan necessitats d'escolarització, podran acollir-se al règim de concerts en els termes establits legalment per mitjà de la formalització amb l'administració educativa que siga procedent el concert corresponent. De la mateixa manera, en l'article 116.7 preveu el concert per a les ensenyances postobligatòries i el qualifica de singular, i en l'article 15.2, que les administracions educatives concertaran el segon cicle de l'Educació infantil en el context de la programació educativa. Així mateix, en l'article 116.4 s'establix que «correspon a les comunitats autònomes dictar les normes necessàries per al desplegament del règim de concerts educatius, d'acord amb el que preveu este article i en el que disposen els articles 108 i 109».
A la Comunitat Valenciana, l'Orde de 29 de desembre de 2004, de la Conselleria de Cultura, Educació i Esport (DOGV núm. 4923, de 13 de gener de 2005), per la qual es va establir el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts econòmics singulars, la renovació, la pròrroga, o la modificació d'estos, i per la qual es van aprovar els models de documents administratius en què s'han de formalitzar els convenis o concerts esmentats, i fixava un termini de vigència d'estos de quatre anys, que conclou al finalitzar el present curs acadèmic 2008/2009.
Esta orde va suposar una incorporació important al marc normatiu dels concerts a la Comunitat Valenciana, al fixar instruccions procedimentals i disposicions comunes per a tots els concerts i convenis educatius. Estes instruccions es van dictar arran del nou marc educatiu que va representar la Llei Orgànica 10/2002, de 23 de desembre, de Qualitat de l'Educació (LOCE). A més, la implantació de la gratuïtat de l'Educació Infantil predicada per la LOCE i després per la LOE a què es va avançar la Comunitat Valenciana, finançant des del curs 2001/2002 el segon cicle de l'Educació Infantil va ser un altre dels factors que va provocar l'establiment d'un procediment comú. En el curs 2006/2007 va culminar a la Comunitat Valenciana el període d'establiment dels concerts en segon cicle d'Educació Infantil i en este curs es va aconseguir la gratuïtat total en la dita etapa.
D'altra banda, l'Orde de 8 de maig de 2007 (DOCV núm. 5510, d'11 de maig) va significar la incorporació, per primera vegada, al règim de concerts de l'etapa de Batxillerat, prevista per al curs 2007/2008, com a novetat posterior a l'Orde de 29 de desembre de 2004, i es va establir una convocatòria específica per a este curs que permetia coordinar la planificació educativa amb la lliure concurrència dels centres educatius interessats, amb una sèrie de requisits. En l'article 12.1, s'establix la periodicitat dels concerts singulars en els mateixos termes que els que establix l'Orde de 29 de desembre de 2004; i en l'article 12.3, que els centres que, a partir del curs 2007/2008, sol·liciten la incorporació, modificació o renovació, i sempre que complisquen els requisits establits en l'article 3 de la mateixa orde, s'hauran d'ajustar als terminis i les normes de procediment que, amb caràcter general, establix l'Orde de 29 de desembre de 2004.
Quant als documents administratius en què s'han de formalitzar els concerts i convenis educatius aprovats per l'Orde de 29 de desembre de 2004, l'Orde de 8 de maig de 2007 els va modificar a fi d'adaptar-los formalment al nou marc normatiu implantat per la LOE.
No obstant això, cal recordar que el Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius (BOE núm. 310, de 27 de desembre), continua sent el marc referencial a què s'han de sotmetre els centres privats, acollits als diferents règims de concerts.
En l'àmbit de les competències de caràcter autonòmic i a causa del nou escenari que ens trobem, vista l'experiència anterior i el nou marc jurídic que constituïx la LOE, és convenient dictar una nova orde que introduïx variacions que són d'interés per a tots els concerts i convenis educatius, per al nou període que s'inicia.
Per tot el que s'ha exposat, d'acord amb el que preveu l'article 7 del Reial Decret 2377/1985, de 18 de desembre (BOE de 27 de desembre), i en exercici de les atribucions conferides per l'apartat e) de l'article 28 de la Llei 5/1983, de 30 de desembre, del Consell,
ORDENE
I. Disposicions comunEs
Article 1. Termini i lloc de presentació de sol·licituds
Els titulars dels centres docents públics o privats que vullguen la renovació, la pròrroga o la modificació del conveni o concert subscrit o la incorporació al règim de convenis o concerts, hauran de presentar la sol·licitud davant de la Direcció Territorial d'Educació en l'àmbit territorial de la qual es troben ubicats els centres docents, durant el mes de gener anterior al curs.
Article 2. Firmants de la sol·licitud
Les sol·licituds hauran de subscriure-les els que figuren en el Registre de Centres Docents de la Comunitat Valenciana com a titulars dels respectius centres docents. En el cas de persones jurídiques, la sol·licitud haurà de ser firmada per qui tinga la representació legal d'aquella.
Article 3. Requisits dels sol·licitants
1. Les corporacions locals o altres administracions públiques que sol·liciten la incorporació, renovació o modificació del conveni subscrit, han de ser titulars d'un centre creat per mitjà de la subscripció del conveni oportú, en el qual ha de constar, o en la disposició posterior que el modifique, el nombre d'unitats de segon cicle d'Educació Infantil amb què compta, que constituirà el màxim d'unitats que s'han de convindre.
2. Els titulars de centres privats que sol·liciten la incorporació, renovació o modificació del concert, hauran de disposar d'autorització administrativa per a impartir ensenyances en les unitats el concert de les quals sol·liciten.
3. Els centres privats els titulars dels quals sol·liciten la incorporació, renovació o modificació del concert en l'etapa de Batxillerat, en el cas de tindre autoritzades i en funcionament ensenyances obligatòries, estes hauran d'estar concertades i disposar d'autorització administrativa per a impartir les ensenyances de Batxillerat.
Article 4. Models de sol·licitud i documentació
La sol·licitud s'haurà d'ajustar al model que s'inclou en l'annex I d'esta orde i s'hi indicaran totes les dades que es relacionen. Les cooperatives titulars de centres docents sol·licitants de concerts hauran d'indicar en l'apartat corresponent de la sol·licitud el règim de finançament del concert que han triat.
La sol·licitud, i en el cas de sol·licitar la renovació del concert o la incorporació a este règim, s'acompanyarà dels documents següents:
1. Una breu memòria explicativa sobre les circumstàncies que donen preferència per a acollir-se al règim de concerts educatius, redactada en els termes que s'indiquen en l'article 21 del Reglament de Normes Bàsiques sobre Concerts Educatius.
2. Si el titular del centre fóra una cooperativa, s'hi haurà d'adjuntar una còpia dels estatuts que la regisquen, únicament en el cas que els dits estatuts hagen experimentat variació des de l'última renovació de concerts.
3. Si se sol·licita la incorporació, renovació, pròrroga o modificació dels convenis o concerts d'unitats d'educació especial, tant específiques com d'integració, en centres d'educació especial específics o ordinaris, s'adjuntarà a la sol·licitud informes psicopedagògics i/o mèdics de l'alumnat, d'acord amb el que establix la normativa vigent que regula l'atenció de l'alumnat amb necessitats educatives especials.
Article 5. Concert d'unitats d'educació especial
En el cas de les unitats d'Educació Especial, la Direcció General d'Ordenació i Centres Docents podrà demanar un informe tècnic de la secció d'Educació Especial que valorarà la documentació que el centre haja aportat de l'alumnat que s'ha d'atendre en les unitats a fi de determinar la procedència del concert i l'assignació horària del professorat d'acord amb els mòduls econòmics de distribució de fons públics per al sosteniment de centres concertats publicats en la Llei de Pressupostos de la Generalitat. Es valoraran tant els perfils de l'alumnat com el nombre d'alumnes que s'han d'atendre.
Article 6. Resolució
L'aprovació o denegació de la incorporació, renovació, pròrroga o modificació dels convenis o concerts s'efectuarà per Orde del conseller d'Educació i es publicarà en el Diari Oficial de la Comunitat Valenciana.
Article 7. Formalització dels concerts o convenis
1. Els convenis o concerts educatius es formalitzaran en el document administratiu corresponent, que s'incorpora com a annex II d'esta orde; tot això sense perjuí de les modificacions que després es puguen acordar. La subscripció l'efectuarà el director o directora territorial d'Educació corresponent, per delegació del conseller o consellera d'Educació i pel titular o representant de la titularitat de cada centre docent.
2. Les modificacions de concert posteriors a la renovació general o la incorporació al règim de concerts, si és el cas, se subscriuran en annexos als dits documents.
Article 8. Regulació dels convenis educatius
Els convenis educatius s'aplicaran d'acord amb les prescripcions següents:
1. El finançament de les ensenyances corresponents al segon cicle de l'Educació Infantil quan són impartides per centres de titularitat de corporacions locals o altres administracions públiques s'efectuarà per mitjà de la subscripció de convenis educatius.
2. En el conveni educatiu, l'administració educativa assumix la totalitat del cost del lloc escolar, per mitjà de l'aplicació dels mòduls econòmics per al sosteniment amb fons públics de centres concertats aprovats per la Llei de Pressupostos de la Generalitat per unitat escolar per a cada exercici. L'assignació de fons per part de l'administració educativa tindrà jurídicament la conceptuació de contraprestació pel servici educatiu convingut amb el centre.
3. Podran accedir a este sistema de finançament els centres i les unitats a què s'al·ludix en l'article 3.1 d'esta orde.
4. La Corporació Local o administració pública titular d'un centre acollit a conveni educatiu tindrà les obligacions següents:
4.1. Impartir gratuïtament les ensenyances del segon cicle de l'Educació Infantil.
4.2. Tindre en funcionament el nombre total d'unitats escolars del segon cicle de l'Educació Infantil que es troben acollides a conveni, amb una ràtio mitjana mínima de 13 alumnes per unitat escolar.
4.3. Fer constar en la seua denominació, documentació i publicitat la condició de centre acollit a conveni educatiu.
4.4. Col·laborar amb la Conselleria d'Educació en la planificació que esta puga elaborar en relació amb el segon cicle de l'Educació Infantil.
4.5. Complir, respecte del seu personal, les normes laborals i/o convencionals que se li apliquen.
4.6. No percebre qualsevol altra subvenció o ajuda destinada al finançament del servici d'ensenyança reglada oferit pel centre per a les unitats convingudes.
4.7. Totes les altres que es consignen en el document administratiu en què es formalitzarà el conveni educatiu regulat en la present disposició.
5. L'Administració educativa abonarà trimestralment una quarta part de la quantitat anual que corresponga al centre, en funció de les unitats acollides a conveni, pels apartats de «Salaris i càrregues socials», «Gastos variables» i «Altres gastos» del mòdul econòmic de distribució de fons públics per al sosteniment de centres concertats del segon cicle de l'Educació Infantil. Estes quantitats seran objecte de justificació documental dins dels dos mesos següents al mes en què finalitze cada trimestre.
6. Són causes d'extinció del conveni educatiu:
6.1. El venciment del termini de duració del conveni.
6.2. El mutu acord de les parts. La Conselleria d'Educació no podrà acordar amb el titular del centre l'extinció del conveni educatiu quan hi haja raons d'interés públic que ho impedisquen.
6.3. L'incompliment de les obligacions derivades del conveni educatiu.
El titular del centre podrà sol·licitar la resolució del conveni si considera que l'administració educativa ha incorregut en causa d'extinció d'este. En cas que l'administració educativa denegue la resolució del conveni, el titular podrà interposar contra el dit acte els recursos que siguen procedents.
6.4. El cessament d'activitats del centre.
6.5. Les altres causes que s'establisquen en el document administratiu en què es formalitze el conveni educatiu corresponent.
7. En tot el que no preveu esta disposició, serà aplicable als convenis educatius el que s'ha disposat per als concerts educatius en la LODE, el Reglament de Normes Bàsiques sobre Concerts Educatius, i la LOE.
Article 9. Acreditació prèvia a la firma del document administratiu
Els titulars dels centres privats beneficiaris d'una resolució totalment o parcialment estimatòria d'un expedient d'incorporació al règim de concerts educatius, o la seua pròrroga, renovació o modificació, hauran d'aportar, amb caràcter previ a la firma del document administratiu corresponent amb la Conselleria d'Educació, la documentació següent:
1. Document «Comunicació de la targeta acreditativa» de persones jurídiques i entitats en general, en què consta el codi d'identificació fiscal (CIF) de l'entitat. En el cas que el titular siga una persona física s'haurà d'aportar una fotocòpia compulsada del DNI.
2. Certificació actualitzada, amb un màxim d'antelació d'un mes respecte al moment de la presentació, de la Tresoreria General de la Seguretat Social acreditativa de la inscripció de l'empresa en la Seguretat Social, amb expressió del nombre de treballadors donats d'alta, en la qual coincidiran les dades de l'empresa amb els del titular del centre docent.
3. La documentació per a efectuar l'acreditació relativa al fet que el titular del centre es troba al corrent de les seues obligacions tributàries i de la Seguretat Social serà la que en cada moment establisca la Conselleria d'Economia, Hisenda i Ocupació en exercici de les seues competències. La documentació que amb esta finalitat s'ha de presentar serà la següent:
3.1. Certificació actualitzada de l'administració de la Seguretat Social corresponent, acreditativa del fet que l'entitat es troba al corrent de les seues obligacions de Seguretat Social.
3.2. Certificació actualitzada de la delegació corresponent de l'Agència Estatal de l'administració Tributària, acreditativa del fet que l'entitat es troba al corrent de les seues obligacions tributàries amb la hisenda estatal.
3.3. Certificació actualitzada de la Conselleria d'Economia, Hisenda i Ocupació de la Generalitat, acreditativa del fet que l'entitat es troba al corrent de les seues obligacions tributàries amb la hisenda autonòmica valenciana.
3.4. Els titulars dels centres que no es troben en els supòsits d'exempció de l'article 82 del text refós de la Llei Reguladora de les Hisendes Locals aprovat pel Reial Decret Legislatiu 2/2004, de 5 de març (BOE núm. 59 de 9 de març), hauran de presentar l'últim rebut de l'Impost d'Activitats Econòmiques. Els titulars subjectes a exempció, hauran d'omplir la casella corresponent a la declaració jurada, en l'imprés de sol·licitud de l'annex I d'esta orde.
Els certificats enumerats en els apartats 3.1, 3.2 i 3.3 no s'hauran de presentar, si s'ha autoritzat l'administració a obtindre'ls per via telemàtica, en l'imprés de sol·licitud. En el cas que els titulars dels centres, no hagen donat la dita autorització, s'hauran d'aportar en el termini establit, i en tot cas, abans de transcorreguts els sis mesos de validesa d'estos. Es presentaran documents originals o fotocòpies compulsades d'estos.
En el cas de no haver autoritzat l'administració a obtindre estos documents per via telemàtica, transcorregut un mes des de la publicació de l'orde per la qual s'estime totalment o parcialment la incorporació d'un centre al règim de concerts o la pròrroga, renovació o modificació del concert, sense haver presentat, sense causa justificada, l'anterior documentació, o si d'esta es desprén que el centre no està al corrent de les seues obligacions tributàries i de la Seguretat Social, la titularitat del centre perdrà el dret a la subscripció del corresponent document administratiu de concert, sense perjuí que puga tornar a iniciar un nou expedient, en el temps i la forma establits en esta orde, per a qualsevol altre curs acadèmic posterior.
Article 10. Control financer
Els centres concertats quedaran subjectes al control de caràcter financer que les disposicions vigents atribuïxen a la Intervenció General de la Conselleria d'Economia, Hisenda i Ocupació de la Generalitat, i a la Inspecció Financera i Tributària del Ministeri d'Economia i Hisenda.
A este efecte, durant el mes de març de cada any de vigència del concert, el centre aportarà, a la Direcció General d'Ordenació i Centres Docents, una certificació actualitzada d'estar al corrent de les obligacions tributàries amb la Seguretat Social, Agència Tributària i Conselleria d'Economia, Hisenda i Ocupació amb els mateixos considerants que s'establixen en l'article anterior. En el cas d'haver autoritzat l'administració a obtindre les certificacions per via telemàtica en l'últim imprés de sol·licitud de concert del centre, no es presentarà la documentació. Si els titulars dels centres no han donat l'autorització, hauran de presentar la documentació requerida en el termini indicat. Si es comprova que no estan al dia en les dites obligacions, s'iniciarà l'expedient oportú, de conformitat amb l'article 62 de la LODE i articles 47 a 49 del Reglament de Normes Bàsiques de Concerts Educatius.
II. Renovació dels convenis o concerts
Article 11. Requisits per a la renovació
Els convenis o concerts es renovaran sempre que el centre haja sigut creat o autoritzat per un nombre d'unitats igual o superior a les que sol·licita, que continue complint els requisits que van determinar l'aprovació del conveni o concert i que hi hagen consignacions pressupostàries suficients. En cas de no disposar de suficient quantia pressupostada per a atendre totes les sol·licituds, s'aplicaran els criteris de preferència continguts en el 116.2 de la LOE
Article 12. Sol·licitud de renovació
En la sol·licitud s'indicarà si es vol renovar un conveni educatiu o concert educatiu de règim general per a les ensenyances voluntàries del segon cicle de l'Educació Infantil, un concert de règim general per a les ensenyances obligatòries d'Educació Primària, d'Educació Secundària Obligatòria i/o d'Educació Especial, o un concert en règim singular per a les ensenyances no obligatòries de Batxillerat i/o de Formació Professional.
Article 13. Tramitació del procediment de renovació en les direccions territorials
Els directors o les directores territorials d'Educació corresponents, després de la verificació de les dades contingudes en la sol·licitud i dels documents que l'acompanyen, i després d'haver sol·licitat, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'esmena de les deficiències que s'hagen pogut detectar, demanaran un informe de la Inspecció Educativa, que quedarà unit a l'expedient. Este informe haurà de contindre les dades d'identificació del centre, informació de la situació d'escolarització del centre en qüestió, i totes les dades que es consideren interessants per a la valoració adequada de la sol·licitud.
Article 14. Continuació del procediment de renovació en la Direcció General d'Ordenació i Centres Docents
Els directors o les directores territorials d'Educació elevaran els expedients complets, abans de l'1 de març de 2009 acompanyats del corresponent informe del director territorial, a la Direcció General d'Ordenació i Centres Docents, que al seu torn informarà sobre el que sol·licita i formularà, a conseller d'Educació, una proposta d'aprovació o denegació de la renovació, amb l'audiència prèvia a l'interessat en els supòsits en què no coincidisca amb el que s'ha sol·licitat, d'acord amb el que preceptua l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Article 15. Denegació de la renovació
La denegació de la renovació serà motivada i, si és el cas, podrà acordar-se amb el titular la pròrroga del conveni o concert, per un any, sempre que siga perquè el centre cobrisca necessitats urgents d'escolarització que no puguen ser ateses d'una altra manera.
Article 16. Estimació de la renovació
La renovació dels convenis o concerts s'acordarà tenint en compte, bé a instància de part o bé d'ofici, les variacions que hagen pogut produir-se en els centres per l'alteració del nombre d'unitats o per altres circumstàncies individualitzades, la qual cosa podrà suposar que els convenis o concerts es renoven per igual, major o menor nombre d'unitats que el centre tinguera convingut o concertat en el curs anterior.
El nombre d'unitats convingudes o concertades no serà superior al sol·licitat pel titular del centre ni al nombre d'unitats autoritzades. Quan, per les raons assenyalades en el paràgraf anterior, el nombre d'unitats per a les quals es renove el conveni o concert siga inferior a les sol·licitades per la titularitat, procedirà concedir el tràmit d'audiència.
Article 17. Duració dels convenis o concerts
Els convenis o concerts educatius dels quals s'acorde la renovació tindran una duració de quatre cursos, a partir del curs acadèmic 2009/2010.
Article 18. Extinció dels convenis o concerts vigents
Els convenis o concerts actualment vigents, subscrits per titulars de centres que no sol·liciten la seua renovació en el termini indicat, o que esta els siga denegada, s'extingiran automàticament al finalitzar el curs acadèmic 2008/2009.
III. Pròrroga dels concerts educatius
Article 19. Sol·licitud i tramitació del procediment de pròrroga
Els centres docents privats que tinguen subscrits concerts la vigència dels quals siga exclusivament per a un curs escolar, i no hagen obtingut l'autorització d'obertura i funcionament de les unitats el concert de les quals s'ha sol·licitat, podran sol·licitar la pròrroga del concert educatiu per un nou any.
El procediment que s'ha de seguir en la tramitació de les sol·licituds de pròrroga dels concerts serà idèntic al que se seguix en les sol·licituds de renovació, que regulen els articles de l'11 al 17 de l'epígraf II d'esta orde.
Els concerts subscrits amb caràcter provisional podran ser prorrogats, únicament, quan hi haja necessitats urgents d'escolarització que no puguen ser ateses de cap altra manera.
En el cas que el centre obtinguera l'autorització d'obertura i funcionament, es procedirà a la renovació del concert, si correspon, d'acord amb el que disposa l'epígraf II d'esta orde.
IV. Incorporació al règim de convenis
o concerts educatius
A. Centres públics o Centres privats ja existents
Article 20. Requisits dels titulars de centres que sol·liciten incorporació, sol·licitud i duració del conveni o concert
1.Podran sol·licitar incorporar-se al règim de convenis educatius, les corporacions locals o altres administracions públiques titulars de centres docents creats per a impartir el segon cicle de l'Educació Infantil, i pel màxim d'unitats autoritzades amb què figuren en el Registre de Centres Docents de la Comunitat Valenciana.
2. Els titulars de centres docents privats autoritzats podran sol·licitar la incorporació al règim de concerts educatius, de conformitat amb el que establix l'article tres d'esta orde, i que, no sent de nova creació, hagen obtingut l'autorització d'obertura i funcionament almenys cinc anys abans.
Independentment del curs en què inicie la seua vigència el conveni o concert educatiu, la seua duració no serà superior a la terminació del curs acadèmic 2012/2013, sense perjuí de la seua renovació en els termes que preveu les normes aplicables.
Estos centres, junt amb la sol·licitud, aportaran també la documentació exigida en l'article quart de la present orde.
Article 21. Criteris de preferència per a la incorporació
Tindran preferència per a acollir-se al règim de concerts els centres a què es referix l'article 116.2 de la LOE, i, en igualtat de condicions, aquells centres que, en règim de cooperativa, complisquen alguna o algunes de les finalitats previstes en el mencionat article.
Article 22. Documentació que s'ha d'aportar per a la incorporació de centres de titularitat d'una cooperativa
Els centres privats en règim de cooperativa que desitgen incorporar-se al règim de concerts, aportaran la declaració jurada, firmada pel representant, del fet que els estatuts no contenen clàusules que impedisquen el compliment de les obligacions pròpies dels centres acollits al règim de concerts educatius. A la dita declaració s'unirà una còpia dels estatuts de la cooperativa.
Article 23. Tramitació del procediment d'incorporació en les direccions territorials
1.Els/les directors/es territorials d'Educació, una vegada efectuada prèviament la verificació i, si és el cas, l'esmena de deficiències pel titular, de les dades contingudes en la sol·licitud o en la documentació adjunta, sol·licitaran informe de la Inspecció Educativa, el qual, preveurà, entre altres aspectes que s'estimen convenients, el que assenyala l'article 13 d'esta orde.
2.Els/les directors/es territorials d'Educació sotmetran les sol·licituds presentades, amb la documentació corresponent, a les comissions territorials de convenis i concerts educatius, després d'haver verificat prèviament les dades contingutdes en les sol·licituds i en la documentació adjunta.
Article 24. Constitució de les comissions territorials de convenis i concerts educatius
Les comissions territorials de convenis i concerts educatius es constituiran en cada Direcció Territorial abans del 15 de febrer de cada any, i estaran integrades pels membres següents:
President: El/la director/a territorial d'Educació.
Vocals: Quatre membres de l'administració educativa, designats pel/per la director/a territorial d'Educació.
Quatre representants dels pares i les mares d'alumnes, triats per les confederacions o federacions d'associacions de mares i pares d'alumnes (AMPA) legalment constituïdes, en proporció a la representació d'AMPA de centres concertats de cada federació respecte del total d'estes, així mateix de centres concertats, que es troben federades.
Quatre representants dels ajuntaments que determine el/la director/a territorial d'Educació, d'entre aquells on s'impartisca amb més extensió l'ensenyança objecte dels concerts educatius.
Quatre representants dels titulars de centres docents privats, designats per les organitzacions empresarials més representatives en el sector, en l'àmbit provincial. En el cas que la designació no es produïsca, es designarà els titulars dels dos centres docents privats amb nombre més gran d'alumnes i al titular del centre amb menor nombre d'alumnes.
Un o una representant dels centres docents privats la titularitat de la qual l'ostente una cooperativa d'ensenyança, designat/ada per les organitzacions que representen este tipus de centres.
Quatre representants del professorat, designats per les organitzacions sindicals més representatives en el sector de l'ensenyança concertada en l'àmbit provincial.
Secretari: El secretari de la Direcció Territorial d'Educació.
Article 25. Actuació de les comissions territorials de convenis o concerts
Les comissions territorials examinaran les sol·licituds i memòries presentades i formularan les seues propostes corresponents en els termes assenyalats en l'article 23.2 del Reglament de Normes Bàsiques sobre Concerts Educatius.
Les propostes seran presentades al/a la director/a Territorial d'Educació abans de l'1 de març de l'any corresponent.
Article 26. Continuació del procediment d'incorporació en la Direcció General d'Ordenació i Centres Docents
Els/les directors/es Territorials d'Educació elevaran totes les actuacions, junt amb l'informe corresponent, abans de l'1 de març, a la Direcció General d'Ordenació i Centres Docents, la qual emetrà un informe i, amb audiència prèvia a l'interessat, si és el cas, formularà la proposta corresponent al conseller d'Educació.
B. Centres privats de nova creació
Article 27. Sol·licitud de subscripció del conveni previst en la disposició addicional quinta de la Llei Orgànica Reguladora del Dret a l'Educació
Els titulars promotors de centres privats de nova creació que impartiran les ensenyances declarades gratuïtes i desitgen accedir, en el seu moment, al règim de concerts educatius, hauran de plasmar en la sol·licitud d'iniciació de l'expedient d'autorització, a més de totes les dades establides amb caràcter general, la manifestació expressa de la voluntat d'acollir-se al règim de concerts.
La Direcció Territorial corresponent, després de verificar i comprovar les dades, elevarà a la Direcció General d'Ordenació i Centres Docents, junt amb la sol·licitud d'obertura i funcionament, l'informe sobre la concurrència en el centre de les circumstàncies previstes en l'article 116 de la LOE; podent, per a això, sol·licitar, al seu torn, l'informe de la Inspecció Educativa.
Article 28. Resolució sobre la procedència de subscriure el conveni previst en la disposició addicional quinta de la Llei Orgànica Reguladora del Dret a l'Educació
La Direcció General d'Ordenació i Centres Docents dictarà una resolució d'inici del procediment de subscripció del conveni previst en la disposició addicional quinta de la Llei Orgànica Reguladora del Dret a l'Educació i en el capítol II del títol III del Reglament de Normes Bàsiques sobre Concerts Educatius. Esta resolució es notificarà a la titularitat del centre, la qual, en el termini de quinze dies, proposarà a la Conselleria d'Educació un conveni en què s'especificarà:
a) Curs acadèmic a l'inici del qual està prevista la posada en funcionament del centre, que haurà de ser, en tot cas, posterior a la data de concessió de l'autorització.
b) Data d'inici de l'execució del concert i manera d'aplicar-lo progressivament.
c) Procediment per a la designació del director o directora, que tindrà caràcter provisional fins a la constitució del Consell Escolar, i que recaurà sobre un professor o una professora del centre amb acreditada experiència docent.
d) Sistema de provisió de professorat, d'acord amb els principis de publicitat, mèrit i capacitat.
e) Condicions i data per a la constitució del Consell Escolar.
Article 29. Tramitació del procediment per a la subscripció del conveni previst en la disposició addicional quinta de la Llei Orgànica Reguladora del Dret a l'Educació
La proposta de conveni serà informada per la Direcció General d'Ordenació i Centres Docents i, si hi haguera acord en el que s'ha proposat, s'elevarà al conseller d'Educació perquè l'aprove. En el termini de 20 dies, des de l'aprovació del conveni, este es formalitzarà en el corresponent document administratiu, que serà subscrit pel titular promotor del centre i el/la director/a territorial corresponent.
Article 30. Denegació de la subscripció del conveni previst en la disposició addicional quinta de la Llei Orgànica Reguladora del Dret a l'Educació
En el cas de no existir acord sobre el conveni proposat, la Direcció General d'Ordenació i Centres Docents notificarà les raons de les discrepàncies a l'interessat, a fi que en el termini de deu dies puga formular una nova proposta de conveni, i, en el cas de persistir les raons del desacord, es formularà la proposta denegatòria motivada davant del conseller d'Educació.
Article 31. Extinció del conveni previst en la disposició addicional quinta de la Llei Orgànica Reguladora del Dret a l'Educació
El conveni s'extingirà en el cas que es denegara l'autorització de funcionament al centre.
En el cas d'incompliment del contingut del conveni per part del titular promotor, verificat després de la incoació de l'expedient oportú, l'òrgan que en va acordar l'aprovació procedirà a resoldre'l.
Article 32. Formalització del concert educatiu en els centres privats de nova creació
Una vegada obtinguda l'autorització de funcionament del centre, es procedirà a la formalització del concert educatiu en el document administratiu corresponent, d'acord amb el procediment aplicable, i es procedirà a notificar la resolució a la titularitat del centre, així com a la publicar-la en el «Diari Oficial de la Comunitat Valenciana».
Article 33. Possibilitat de sol·licitar la incorporació al règim de concerts en cas de denegació de subscripció del conveni previst en la disposició addicional quinta de la Llei Orgànica Reguladora del Dret a l'Educació
El promotor, en el supòsit que li fóra denegada la subscripció del conveni, podrà prosseguir la tramitació de l'expedient d'autorització, segons el que preveu la norma que regule el procediment d'autorització de centres docents. Així mateix, una vegada obtinguda l'autorització, podrà sol·licitar la incorporació al règim de concerts, segons el que disposa la present orde per als centres docents ja existents, sense necessitat que haja transcorregut el termini de cinc anys que exigix la disposició addicional quinta de la Llei Orgànica Reguladora del Dret a l'Educació per a aquells centres de nova creació, que, en el moment d'iniciar-se el procediment d'autorització administrativa, no hagueren sol·licitat l'accés al règim de concerts.
V. Modificació dels convenis o concerts
Article 34. Tramitació de la modificació del conveni o concert
Abans de l'inici de cada curs acadèmic, les variacions que puguen produir-se en els centres amb conveni o concert, per alteració del nombre d'unitats o per altres circumstàncies individualitzades, seran prèviament autoritzades per l'administració, després de la tramitació de l'expedient oportú, incoat a instància del titular del centre o d'ofici, i donarà lloc a la modificació del conveni o concert a fi d'adequar-lo a la variació efectuada.
Les modificacions de conveni o concert que es tramiten a instància de part hauran de sol·licitar-se durant el mes de gener anterior al curs en què haja de produir-se la modificació del conveni o concert; a la sol·licitud s'adjuntarà la documentació acreditativa de la variació, i tot això, junt amb l'informe de la Inspecció Educativa i del/de la director/a territorial corresponent, s'elevarà a la Direcció General d'Ordenació i Centres Docents. Si la modificació del conveni o concert s'inicia d'ofici, serà preceptiva l'audiència prèvia a l'interessat, d'acord amb el que preceptua l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En el corresponent document administratiu es formalitzarà un annex amb la modificació del conveni o concert que s'acorde.
Quan la variació siga causada per un canvi de la titularitat del centre o de les seues dades d'identificació, prèviament autoritzat per l'administració, esta procedirà a la modificació del conveni o concert. La dita modificació es formalitzarà en un annex al conveni o concert que inclourà la variació que s'haja acordat.
DISPOSICIONS ADDICIONALS
Primera. Finançament dels Programes d'Acollida al Sistema Educatiu (PASE)
El Programa d'Acollida al Sistema Educatiu és una mesura de suport temporal, com a màxim d'un curs escolar, destinada a l'alumnat estranger de nova incorporació. Atén este alumnat a través de recursos personals i materials. El finançament d'estos programes en els centres privats concertats, es realitza a través del mòdul econòmic publicat en la Llei de Pressupostos de la Generalitat. No obstant això, l'autorització d'estos programes es realitza cada any, per un curs escolar, amb la convocatòria prèvia i la presentació de sol·licitud dels centres. La dita autorització tindrà en compte el programa o les mesures de compensació educativa prèviament sol·licitades pel centre, amb la finalitat de no duplicar actuacions i de portar-les a terme de forma coordinada. Una vegada autoritzat el programa o les mesures de compensació educativa del centre, la Direcció General d'Ordenació i Centres Docents autoritzarà el funcionament del programa PASE, a proposta de la Direcció Territorial d'Educació corresponent, vist l'informe de la Inspecció Educativa. És per això, que el procediment d'autorització es mantindrà coordinat tal com s'ha realitzat fins al present curs escolar amb la resta d'accions de compensació educativa.
Segona. Renovació dels concerts en nivells postobligatoris
La renovació, si és el cas, dels concerts respecte de nivells postobligatoris s'efectuarà sempre per mitjà de concerts singulars, d'acord amb el que establix la disposició addicional tercera de la LODE.
Tercera. Concert de les ensenyances postobligatòries de Formació Professional
En la renovació, modificació o pròrroga del concert dels cicles formatius de grau mitjà i superior, les unitats per a les que s'aprove el concert seran, per a cada centre, les que s'expressen en les ordes corresponents per les que es resolen els expedients de renovació, pròrroga, modificació o incorporació, dels concerts educatius, sempre que després de la comprovació prèvia de la Inspecció Educativa a l'inici de cada curs escolar, estes unitats s'hagen constituït, inclòs el període extraordinari de presentació de sol·licituds, per una ràtio mínima d'alumnat per unitat escolar de:
1. Quinze alumnes, per a constituir la unitat de cada curs i cicle.
2. En els cicles de les famílies següents: Manteniment de Vehicles Autopropulsats, Indústries Alimentàries, Manteniment i Servicis a la producció, Electricitat i Electrònica, Fabricació Mecànica, Activitats Agràries, Fusta i moble, i Tèxtil, Confecció i Pell, el nombre d'alumnes necessaris per a constituir la primera unitat quedarà reduït a dotze.
Esta relació d'alumnes per unitats s'exigirà en tots els centres que tinguen concertades unitats de cicles formatius de grau mitjà o superior.
El titular del centre serà responsable del compliment del requisit en el moment de la firma del concert; sent, el seu incompliment, causa d'extinció del concert educatiu. Tot això de conformitat amb els articles 16 i 47.h) del Reial Decret 2377/1985, de 18 de desembre. Així mateix, les direccions territorials sol·licitaran a la Inspecció Educativa informe sobre el seu compliment, que haurà de remetre's a la Direcció General d'Ordenació i Centres Docents abans del 30 de setembre, a fi que es redacte la proposta d'orde on es faça pública la resolució efectiva final. L'informe s'emetrà sobre tots els centres, cicles i cursos concertats.
Les unitats de segon curs dels Cicles Formatius de grau mitjà o superior, destinades exclusivament a la realització de la Formació en Centres de Treball, s'agruparan, quan es tracte dels mateixos cicles o de cicles en què la titulació per a impartir-los siga la mateixa, i sempre que no sobrepassen els 20 alumnes que realitzen la FCT (Formació de Centres de Treball).
Les unitats que no arriben al nombre mínim d'alumnes previst en esta disposició addicional, no es consideraran concertades ni constaran en el document a firmar corresponent. Això suposarà, si és el cas, la modificació del concert que tingueren subscrit l'any de la renovació general i fins a la següent renovació general.
En este cas, la Direcció General d'Ordenació i Centres Docents iniciarà l'expedient corresponent de reducció d'unitats.
La Direcció General d'Ordenació i Centres Docents, amb audiència prèvia a l'interessat, d'acord amb el que preceptua l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, elevarà la corresponent proposta al conseller d'Educació, qui dictarà orde per a la seua posterior publicació. Tot això de conformitat amb el que establix l'article sext de la present orde.
Quarta. Concert de les ensenyances postobligatòries de Batxillerat
En la incorporació, renovació, modificació i pròrroga de les ensenyances postobligatòries de Batxillerat, les unitats per a les quals s'aprove el concert seran, per a cada centre, les que s'expressen en les ordes corresponents per les quals es resolen els expedients de renovació, pròrroga, modificació o incorporació, dels concerts educatius, sempre que després de la comprovació prèvia de la Inspecció Educativa a l'inici de cada curs escolar, estes unitats s'hagen constituït, incloent-hi el període extraordinari de presentació de sol·licituds, per una ràtio mínima d'alumnes per unitat escolar de:
1. Díhuit alumnes per a constituir la unitat de cada curs.
2. Es podran constituir unitats mixtes en el cas que el nombre d'alumnes de diverses modalitats siga inferior a 35. L'Administració podrà concertar les dites unitats com a modalitat «mixta».
Esta relació d'alumnes per unitats, serà exigida en tots els centres que tinguen concertades unitats de les ensenyances de Batxillerat.
El titular del centre serà responsable del compliment del requisit en el moment de la firma del concert, sent el seu incompliment causa d'extinció del concert educatiu. Tot això de conformitat amb els articles 16 i 47.h) del Reial Decret 2377/1985, de 18 de desembre. Així mateix, les direccions territorials sol·licitaran a la Inspecció Educativa l'informe sobre el seu compliment, que haurà de remetre's a les Direcció General d'Ordenació i Centres Docents abans del 30 de setembre, a fi que es redacte la proposta d'orde on es faça pública la resolució efectiva final. L'informe s'emetrà sobre tots els centres i cursos concertats.
Les unitats que no arriben al nombre mínim d'alumnes previst en esta disposició addicional, no es consideraran concertades ni constaran en el document a firmar corresponent. Això suposarà, si és el cas, la modificació del concert que tingueren subscrit l'any de la renovació general i fins a la següent renovació general.
En este cas, la Direcció General d'Ordenació i Centres Docents iniciarà l'expedient de reducció d'unitats corresponent.
La Direcció General d'Ordenació i Centres Docents, amb audiència prèvia a l'interessat, d'acord amb el que preceptua l'article 84 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, formularà la corresponent proposta al conseller d'Educació on es faça pública la resolució efectiva final. Tot això de conformitat amb el que establix l'article sext de la present orde.
Les unitats que no hagen obtingut el nombre mínim d'alumnes no es consideraran concertades ni constaran en el document a firmar corresponent i, si és el cas, esta circumstància suposarà la modificació del concert que ja tenien firmat per al període des del curs 2009/2010 fins a la finalització del curs 2012/2013.
Quinta. Determinació de la relació mitjana alumnes/professor per unitat escolar
La Direcció Territorial d'Educació corresponent, a la vista de les dades d'escolarització, fixarà, si és el cas, per a cada localitat la relació mitjana alumnes/professor per unitat escolar a què es referix l'article 16 del Reglament de Normes Bàsiques sobre Concerts Educatius.
Sexta. Termini màxim per a resoldre
El termini màxim per a resoldre els expedients d'incorporació al règim de convenis o concerts econòmics singulars, o convenis o concerts educatius, o de renovació o pròrroga és el que establix l'article 24 del Reglament de Normes Bàsiques sobre Concerts Educatius.
Transcorregut el dit termini sense que es produïsca la resolució expressa, s'entendran desestimades les sol·licituds, sense perjuí de l'obligació de resoldre expressament de conformitat amb l'article 42 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.
DISPOSICIONS DEROGATÒRIES
Primera
Queda derogada l'Orde de 29 desembre 2004, de la Conselleria de Cultura i Educació, (DOCV de 13 gener 2005, núm. 4923) per la qual s'establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts econòmics singulars, la seua renovació, la seua pròrroga o modificació, i per la qual s'aproven els models de documents administratius en què han de formalitzar els esmentats convenis o concerts.
Segona
Queda derogada l'Orde de 8 maig 2007, de la Conselleria de Cultura i Educació (DOCV d'11 maig 2007, núm. 5510), per la qual s'establix el procediment que han de seguir els centres docents de la Comunitat Valenciana per a sol·licitar la modificació o incorporació al règim de concerts educatius en règim singular corresponent al primer curs de Batxillerat, i modifica els models de sol·licituds i documents administratius aprovats per l'Orde de 29-12-2004.
Tercera
Així mateix, queden derogades totes les altres disposicions que s'oposen al que establix la esta orde.
DISPOSICIONS FINALS
Primera. Habilitació a la Direcció General d'Ordenació i Centres Docents per a dictar instruccions
Es faculta la Direcció General d'Ordenació i Centres Docents a dictar quantes resolucions i instruccions procedisquen i a establir quants procediments o suports siguen necessaris per al desenrotllament, la interpretació i l'aplicació del que disposa la esta orde.
Segona. Entrada en vigor
Esta orde entrarà en vigor el mateix dia que es publique en el Diari Oficial de la Comunitat Valenciana.
València, 26 de desembre de 2008
El conseller d'Educació,
Alejandro Font de Mora Turón
ANNEX II
Models de document de concert o conveni
Model de document núm.1
Concert educatiu en règim general a formalitzar amb un centre docent privat
..., ... de ... de 200...
REUNITS
D'una part, ..., conseller d'Educació, en virtut del que disposa l'article 3.2. del Reglament de Normes Bàsiques sobre Concerts Educatius, aprovat pel Reial Decret 2377/1985, de 18 de desembre, i en l'orde d'aprovació del concert de ... de ... de 200... (DOCV de ... de ...).
D'una altra part, (nom i cognoms) ..., amb DNI núm. ..., en qualitat de ..., del centre docent privat ..., tal com acredita fefaentment per mitjà de documentació que s'incorpora a l'expedient, inscrit en el Registre de Centres Docents de la Comunitat Valenciana amb el número de codi ..., i ubicat en el carrer/plaça ..., núm. ..., de ... (...).
A l'efecte d'impartir les ensenyances de... en condicions de gratuïtat, en compliment del manament constitucional de l'article 27.4; tot això en el marc de les lleis orgàniques 8/1985, de 3 de juliol, reguladora del Dret a l'Educació (BOE núm. 159, de 4 de juliol, d'ara en avant LODE) i Llei Orgànica 2/2006, de 3 de maig, d'Educació (BOE núm. 106, de 4 de maig, d'ara en avant LOE), i el Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius (BOE núm. 310, de 27 de desembre).
ACORDEN
Subscriure el present concert educatiu, d'acord amb les clàusules següents:
Primera
El centre docent privat, al qual es referix el concert educatiu que ara se subscriu, se sotmet a les normes establides en el títol IV de la LODE i en els capítols I i IV del títol IV de la LOE, i assumix les obligacions derivades del concert en els termes previstos en estes lleis orgàniques, en el Reglament de Normes Bàsiques sobre Concerts Educatius i en totes les altres normes de desplegament li siguen aplicables, així com les estipulades en el present document administratiu.
Segona
Segons el que establix l'orde d'aprovació del concert educatiu de ... de ... de 200 ... (DOCV núm. ..., de ... de ...) es concerten:
... unitats de segon cicle de l'Educació Infantil
... unitats d'Educació Primària
... unitats de primer o segon curs d'Educació Secundària Obligatòria
... unitats de tercer o quart curs d'Educació Secundària Obligatòria
el centre disposa d'un total de ... professors funcionaris procedents de l'extingit patronat escolar que presten els seus servicis en els nivells de ...
Educació Especial específica:
... unitats específiques d'Educació Especial per a plurideficients
... unitats específiques d'Educació Especial per a autistes
... unitats específiques d'Educació Especial per a psíquics (moderats)
... unitats específiques d'Educació Especial per a psíquics (profunds i severs)
... unitats específiques d'Educació Especial per a auditius
Educació especial (suport a la integració):
... unitats d'Educació Primària
... unitats d'Educació Primària a mitja jornada
... unitats d'Educació Secundària
... unitats d'Educació Secundària a mitja jornada
El concert de les unitats assenyalades amb \* té caràcter provisional
Tercera
D'acord amb el que disposa l'article 6 del Reglament de Normes Bàsiques sobre Concerts Educatius, el present concert educatiu tindrà la duració de quatre cursos escolars fins a la finalització del curs 2012/2013, a excepció de les unitats concertades amb caràcter provisional i indicades en la clàusula anterior, les quals tindran la duració d'un curs escolar.
Quarta
L'Administració s'obliga a l'assignació de fons públics per al sosteniment del centre concertat, dins de la quantia global establida en els pressupostos de la Generalitat, en funció dels mòduls econòmics per unitat escolar i nivell educatiu que es fixen en la Llei de Pressupostos de la Generalitat.
Quinta
L'Administració abonarà els conceptes següents:
A. Per mitjà de pagament delegat i mensualment:
a.1. Els salaris del personal docent del nivell o nivells concertats i cotització patronal a la Seguretat Social relativa a este.
a.2. Els triennis del professorat concertat.
a.3. El complement retributiu de direcció, de cap d'estudis o de cap de departament, en les condicions en què corresponga d'acord amb la normativa vigent.
a.4. La cotització patronal a la Seguretat Social relativa als dos conceptes anteriors a.2 i a.3.
a.5. Respecte a les indemnitzacions previstes en els acords subscrits entre l'administració educativa i les organitzacions empresarials i sindicals més representatives del sector, i mentres l'administració educativa continue prorrogant el contingut dels dits acords, esta continuarà assumint l'abonament de les indemnitzacions legals, derivades de la reducció d'unitats concertades la responsabilitat del qual és aliena als titulars dels centres concertats.
a.6. Els salaris i càrregues socials dels professors substituts, sempre que el fet que origine la substitució dure més de set dies. No obstant això, no s'abonarà les substitucions que es proposen, si l'inici de la dita substitució coincidix amb períodes vacacionals i fins a la finalització d'estos. S'entendrà, a estos exclusius efectes, per períodes vacacionals, els determinats en el calendari escolar per a vacacions de Nadal i Pasqua, així com el període que comprenga des de set dies abans de la finalització del període lectiu del curs i el 31 d'agost següent.
En el supòsit de centres complets i en l'etapa d'Educació Primària, només s'abonarà la substitució quan es produïsquen dos baixes simultànies en el centre en esta etapa i durant el període en què coincidisquen les baixes, llevat que es tracte de substitució de professorat especialista en Educació Primària (Educació Física, Idioma Modern o Música).
Així mateix, s'abonaran les substitucions generades per baixes per maternitat, paternitat, adopció i acolliment i aquelles en què se certifique pel facultatiu competent una duració superior a 112 dies, totes des del primer dia.
En el cas que la suspensió del contracte per maternitat o paternitat i el període de vacacions coincidisquen en tot o en part, i el treballador i l'empresa hagen acordat una nova data de gaudi dels dies de vacacions coincidents amb l'esmentada suspensió, s'abonaran els salaris i càrregues socials corresponents a la substitució del mencionat període de vacacions.
L'abonament dels salaris i càrregues socials del professorat substitut s'efectuaran sempre que no se sobrepasse l'import corresponent als gastos variables dels mòduls econòmics per al sosteniment dels centres concertats publicats en la Llei de Pressupostos de la Generalitat.
a.7. Les pagues extraordinàries per antiguitat del professorat, integrat en la nòmina de pagament delegat, previstes en el Conveni Col·lectiu d'empreses d'ensenyança privada sostingudes totalment o parcialment amb fons públics, per import proporcional al temps de servicis prestats en unitats concertades.
B. Directament al titular del centre:
b.1. Els gastos de funcionament del centre per a aquells conceptes que disposa l'Orde de 26 de juny de 1989, de la Conselleria de Cultura, Educació i Ciència, per la qual es regula el procediment de justificació de l'apartat «altres gastos» del mòdul econòmic de concerts dels centres docents privats concertats.
b.2. Els gastos del personal complementari d'unitats d'Educació Especial específiques.
Els pagaments que, pels conceptes b.1 i b.2 anteriors, facen als centres s'efectuaran trimestralment. El titular del centre haurà de presentar, a la finalització de cada curs escolar, certificació detallada de l'acord del consell escolar aprovatori dels comptes relatius a l'apartat d'«altres gastos» i «personal complementari».
Sense perjuí del que s'ha exposat anteriorment, la justificació de l'ús donat pel centre a les quantitats abonades per la Conselleria d'Educació se sotmetrà al control de la Inspecció Educativa, de la Intervenció General de la Conselleria d'Economia, Hisenda i Ocupació, així com de qualsevol òrgan de l'administració educativa.
Sexta
El concepte de pagament a.1. no podrà superar en cap cas l'import determinat en l'apartat de «salaris i càrregues socials» que, en el mòdul de distribució de fons públics per unitat escolar, ve fixat anualment per la Llei de Pressupostos de la Generalitat.
El concepte b.1. no podrà en cap cas superar l'import establit en l'apartat d'«altres gastos» que ve fixat per la Llei de Pressupostos en el mòdul de distribució de fons públics per unitat escolar.
El concepte de pagament b.2 no podrà superar en cap cas l'apartat del mòdul econòmic per unitat establit, segons les deficiències de l'alumnat, per al personal complementari.
Els conceptes de pagament a.3, a.4, a.5, i a.6 no podran superar en cap cas el fons general que es cree com a addició dels imports de gastos variables que corresponen a cada centre, segons el nombre i nivell d'unitats concertades. En este sentit, la distribució del dit fons general s'efectuarà entre el personal docent dels centres concertats individualitzadament, d'acord amb les circumstàncies que concórreguen en cada professor.
Sèptima
1. L'administració efectuarà i ingressarà en el tresor les retencions corresponents a l'Impost sobre la Renda de les Persones Físiques del professorat inclòs en la nòmina de pagament delegat.
A estos efectes, la titularitat del centre concertat autoritza la Direcció General d'Ordenació i Centres Docents perquè, en nom seu, firme i presente les declaracions trimestrals de les retencions a compte de l'IRPF (mod. 110), així com el resum anual d'estes retencions (mod. 190).
No obstant això, els titulars dels centres concertats podran presentar declaracions complementàries o substitutives d'estes declaracions, quan consideren que el total de les retencions practicades no han sigut les correctes segons la normativa vigent.
2. Així mateix, durà a terme l'ingrés de les oportunes cotitzacions a la Seguretat Social del professorat inclòs en la nòmina del pagament delegat acollit al Règim General de la Seguretat Social.
No obstant això, en el supòsit de remissió dels documents oficials de cotització fora del termini establit a este efecte, caldrà ajustar-se al que disposa la clàusula següent.
Octava
El titular del centre es compromet a presentar mensualment en la Direcció General d'Ordenació i Centres Docents (Av. Campanar, 32, 46661-Valencia), abans del dia 15 del segon mes següent al període que es liquida, per a complir les obligacions d'ingrés legalment establides, els documents següents:
1. Documents oficials de cotització a la Seguretat Social del professorat dels centres concertats inclòs en la nòmina de pagament delegat: «Document per a la incorporació automàtica al sistema de relació comptable», conseqüència del nou sistema de càlcul de quotes per al seu ingrés en la Tresoreria General de la Seguretat Social per mitjà del procediment de «Relació comptable» i TC2 quan siga requerit per la Direcció General d'Ordenació i Centres Docents a través del Servici de Centres.
Qualsevol responsabilitat que es derive d'errors en la confecció d'estos documents serà per compte del titular del centre. L'administració reintegrarà al centre les quantitats que siguen procedents i que hagen sigut abonades directament per este a la Tresoreria General de la Seguretat Social, exclosos recàrrecs, una vegada s'hagen rebut en la Direcció General d'Ordenació i Centres Docents els butlletins de cotització amb el segell del banc o caixa que acredite l'ingrés del seu import.
2. Nòmines del professorat del nivell concertat que es trobe inclòs en la nòmina de pagament delegat.
Tota variació que es produïsca en la nòmina, i que comporte alteració de les retribucions percebudes pel professorat, haurà de ser documentalment justificada, si és el cas, pel titular del centre com a ocupador en la relació laboral. En este sentit, tota variació s'efectuarà a instàncies de la titularitat, amb la petició prèvia d'esta en els documents normalitzats corresponents, a l'actuar l'administració com a mera intermediària en la relació laboral que unix la titularitat del centre amb el treballador o treballadora.
Per a ser tinguda en compte qualsevol variació en la nòmina de pagament delegat, esta s'haurà de sol·licitar en els impresos normalitzats corresponents als que es podrà accedir a través de l'enllace següent: http://www.edu.gva.es/ocd/areacd/docs. Este imprés haurà de consignar obligatòriament, el «codi pagador» (codi de 3 dígits) assignat al centre privat concertat. És aconsellable la utilització del «codi pagador» (codi de 3 dígits) i del «codi de centre» (codi de 8 dígits) en qualsevol relació amb l'administració a fi d'una major agilitat en els procediments.
El titular queda obligat al reintegrament de les quantitats abonades de més que la Conselleria satisfaça per nòmina de pagament delegat o per l'ingrés de les cotitzacions a la Seguretat Social, i la causa de la qual siga la no-comunicació per part del titular d'una circumstància determinant de la quantificació dels conceptes que apareixen en la nòmina, o un error en la confecció dels butlletins de cotització a la Seguretat Social. Per tant, l'administració, una vegada detectada i quantificada la variació que no ha sigut degudament notificada, podrà procedir, d'ofici, a compensar el deute amb les quantitats que, en concepte d'«altres gastos» d'este o un altre nivell educatiu, s'hagen d'abonar al centre.
Quan la variació en nòmina consistisca en l'alta d'un professor o professora, el titular del centre haurà de remetre a la Direcció General d'Ordenació i Centres Docents els documents següents:
Fotocòpies de:
Alta en Seguretat Social
La titulació que habilita el professor per a impartir la docència en el nivell en què se li dóna d'alta.
El contracte de treball comunicat a l'organisme competent en matèria de contractació.
Fotocòpia o certificació literal degudament subscrita pel secretari del Consell Escolar, de l'acta de la reunió del Consell en què es van fixar els criteris de selecció del nou professor.
Fotocòpia de la notificació del titular del centre al Consell Escolar de la provisió de professorat que efectue.
Quan es tracte d'alta en nòmina d'un professor o professora que no tinga relació contractual de caràcter laboral amb l'entitat titular del centre, i pels servicis del qual no reba directament un salari sinó que s'haja d'entregar al titular una suma equivalent a este salari, i sempre que substituïsquen un treballador de les mateixes característiques, els documents que s'han d'entregar seran:
Fotocòpia de l'alta en Seguretat Social (RETA).
Fotocòpia de la titulació que habilite a impartir la docència en el nivell en què serà donat d'alta.
Declaració firmada pel treballador/treballadora i el representant de la titularitat per la qual s'acredite la no-existència de relació contractual laboral que els unisca.
Novena
En compliment de les normes vigents en matèria de protecció de dades, el titular del centre s'obliga a comunicar al professorat acollit a pagament delegat quina informació que l'afecta és transmesa a la Conselleria d'Educació perquè siga tractada informàticament, a fi de generar les transferències bancàries a què ha de donar lloc el pagament delegat.
En el cas que el titular del centre mantinga una relació contractual amb una empresa, per tant que esta confeccione les propostes d'altes, baixes o altres variacions en la nòmina de pagament delegat, les remeta a la Direcció General d'Ordenació i Centres Docents, i canalitze la informació mensual i una altra documentació relacionada amb este assumpte entre l'administració educativa i el titular del centre, haurà de comunicar-ho fefaentment a la Direcció General d'Ordenació i Centres Docents, i esta quedarà, d'esta manera, habilitada per a transferir informació a la referida empresa. En este supòsit, correspondrà al titular del centre assegurar-se del compliment de la normativa sobre protecció de dades del professorat acollit a pagament delegat per part de l'empresa contractada.
Per la seua banda, l'administració educativa es compromet a vetlar pel compliment de l'obligació de no utilitzar o aplicar la informació amb fi diferent del previst i del deure de guardar secret professional, per part dels que intervinguen en qualsevol fase del tractament de les dades de caràcter personal.
Desena
Totes les activitats del professorat dels centres concertats, tant lectives com complementàries, retribuïdes com a pagament delegat per l'administració o els costos econòmics de les quals es justifiquen, hauran de realitzar-se en el nivell d'ensenyança objecte del concert.
Onze
La provisió de vacants de personal docent en unitats concertades s'efectuarà segons el que disposa l'article 60 de la LODE, en la redacció actual, i l'article 26.3 i disposició addicional quarta, 2, del Reglament de Normes Bàsiques sobre Concerts Educatius.
Per tal de complir el que disposa l'article 60.1 de la LODE, pel que fa referència a la publicitat de les vacants, estes hauran de ser notificades a la Direcció General d'Ordenació i Centres Docents amb un mes d'antelació a la data prevista de producció de la vacant. Si es tracta d'una vacant la causa del qual la fera absolutament impredicible, la comunicació haurà de tindre entrada en la Conselleria dins dels 5 dies següents a la producció de la vacant.
En les comunicacions de vacants haurà de fer-se constar un termini de presentació d'instàncies que no podrà ser inferior a 10 dies naturals, comptats des de la data d'entrada en la Conselleria de la dita comunicació.
Sense perjuí del que establixen els articles 61 i 62 de la LODE, modificat este últim per la disposició final primera de la LOE, i en el cas que la Direcció General d'Ordenació i Centres Docents comprove que en el procediment de selecció del professor s'ha produït algun incompliment no esmenable del concert educatiu que firma, l'administració no assumirà el pagament del professor afectat. L'abonament tan sols produirà efectes des de la data en què, una vegada esmenats els defectes comunicats al centre, es done per finalitzat el procés de provisió de la vacant.
Dotze
L'Administració educativa s'obliga, igualment, al reconeixement a favor del centre concertat dels beneficis a què fa referència l'article 50 de la LODE.
Tretze
El titular del centre concertat s'obliga a impartir gratuïtament les ensenyances objecte del concert, d'acord amb el que disposen l'article 51 de la LODE, l'article 88 de la LOE i l'article 14 del Reglament de Normes Bàsiques sobre Concerts Educatius, i s'ajustarà, en tot cas, als corresponents programes i plans d'estudi, i amb subjecció a les normes d'ordenació acadèmica en vigor. Així doncs, per la impartició de les ensenyances del nivell educatiu objecte del concert no es podrà percebre cap quantitat que directament o indirectament supose una contrapartida econòmica per esta activitat.
Catorze
Les activitats escolars complementàries, les extraescolars i els servicis escolars s'efectuaran segons el que es disposa en l'article 51 de la LODE, així com en les disposicions de desplegament, en tot allò que no contradiga les lleis orgàniques citades.
Quinze
En virtut del concert, el titular del centre s'obliga al compliment de les normes d'admissió d'alumnat a què fa referència el capítol III del títol II de la LOE, així com al que s'establix en el Decret 33/2007, de 30 de març, del Consell (DOCV de 3 d'abril), pel qual es regula l'accés als centres públics i privats concertats que impartisquen ensenyances de règim general, l'Orde de 27 d'abril de 2007, de la Conselleria de Cultura, Educació i Esport, per la qual es regula el procediment d'admissió de l'alumnat en els centres docents públics i privats concertats que impartisquen ensenyances d'Educació Infantil, Educació Primària i Educació Secundària de la Comunitat Valenciana (DOCV núm. 5.503, de 2 de maig), i la resta de normes de desplegament.
Així mateix, el titular del centre s'obliga que l'oferta de places vacants s'ajuste a les previsions que resulten de la planificació realitzada per l'administració educativa amb la finalitat de garantir una oferta suficient de places escolars sostinguts amb fons públics.
Setze
El titular del centre s'obliga a complir les disposicions que es dicten relatives a la renovació del consell escolar del centre i a la designació de director o directora.
Dèsset
El titular del centre concertat s'obliga a tindre en funcionament el nombre total d'unitats escolars corresponents al nivell o nivells d'ensenyança objecte del concert, així com a tindre una relació d'alumnes per unitat no inferior a ...
Díhuit
El titular del centre acollit al règim de concert haurà de fer constar en la documentació i publicitat del centre la condició de centre concertat i el caràcter gratuït de les ensenyances objecte del present document.
De la mateixa manera, haurà d'informar els membres de la comunitat escolar i, si és el cas, les autoritats competents, del caràcter propi del centre, en cas que n'hi haguera.
Dènou
Seran causes d'extinció del concert les assenyalades en l'article 62 de la LODE, modificat per la disposició final primera, de la LOE, i en els articles 47 a 49 del Reglament de Normes Bàsiques sobre Concerts Educatius, en la mesura que no contradiguen les lleis anteriors.
Vint
Les qüestions de litigi que es deriven de l'aplicació d'este concert es resoldran segons el que disposa l'article 8 del Reglament de Normes Bàsiques sobre Concerts Educatius.
I perquè així conste, en la data i lloc que s'han indicat més amunt, es firma el present concert en exemplar triplicat.
Model de document núm. 2
En el cas que la titularitat del centre siga una societat cooperativa i haja sol·licitat acollir-se al seu règim específic de finançament, el model de document administratiu de concert anterior inclourà les següents variacions en el títol i en les clàusules quinta, sexta, sèptima i octava:
1. En el títol:
Concert educatiu en règim general a formalitzar amb un centre docent privat el titular del qual és una cooperativa d'ensenyança
2. La clàusula quinta tindrà la redacció següent:
Quinta
L'Administració abonarà els conceptes següents:
A. Per mitjà de pagament delegat i mensualment:
a.1. Els salaris del personal docent que siga treballador per compte d'altri del nivell o nivells concertats i cotització patronal a la Seguretat Social relativa a este.
a.2. Els triennis del professorat indicat en el punt anterior.
a.3. El complement retributiu de direcció, de cap d'estudis o de cap de departament, en les condicions en què corresponga d'acord amb la normativa vigent, del professorat que siga treballador per compte d'altri.
a.4. La cotització patronal a la Seguretat Social relativa als dos conceptes anteriors a.2 i a.3.
a.5. Respecte a les indemnitzacions previstes en els acords subscrits entre l'administració educativa i les organitzacions empresarials i sindicals més representatives del sector i mentres l'administració educativa continue prorrogant el contingut dels dits acords, esta continuarà assumint l'abonament de les indemnitzacions legals, derivades de la reducció d'unitats concertades la responsabilitat de la qual és aliena als titulars dels centres concertats.
a.6. Els salaris i càrregues socials dels professors substituts d'aquells que perceben la seua remuneració en nòmina de pagament delegat, sempre que el fet que origine la substitució dure més de set dies. No obstant això, no s'abonaran les substitucions que es proposen, si l'inici coincidix amb períodes vacacionals i fins a la finalització d'estos. S'entendrà, a estos exclusius efectes, per períodes vacacionals, els determinats en el calendari escolar per a vacacions de Nadal i Pasqua, així com el període que comprenga des de set dies abans de la finalització del període lectiu del curs i el 31 d'agost següent.
En el supòsit de centres complets i en l'etapa d'Educació Primària, només s'abonarà la substitució quan es produïsquen dos baixes simultànies en el centre en esta etapa i durant el període en què coincidisquen baixes (ambdós de professorat acollit a pagament delegat), llevat que es tracte de substitució de professorat especialista en Educació Primària (Educació Física, Idioma Modern o Música).
Així mateix, s'abonaran les substitucions generades per baixes per maternitat, paternitat, adopció i acolliment i aquelles en què se certifique pel facultatiu competent una duració superior a 112 dies, totes des del primer dia, i sempre que estes baixes corresponguen a professorat inclòs en la nòmina de pagament delegat.
En el cas que la suspensió del contracte per maternitat o paternitat i el període de vacacions coincidisquen en tot o en part, i el treballador i l'empresa hagen acordat una nova data de gaudi dels dies de vacació coincidents amb l'esmentada suspensió, s'abonaran els salaris i càrregues socials corresponents a la substitució del mencionat període de vacacions.
L'abonament dels salaris i càrregues socials del professorat substitut s'efectuarà sempre que no se sobrepasse l'import corresponent als gastos variables dels mòduls econòmics per al sosteniment dels centres concertats publicats en la Llei de Pressupostos de la Generalitat.
a.7. Les pagues extraordinàries per antiguitat del professorat, integrat en la nòmina de pagament delegat, previstes en el Conveni Col·lectiu d'empreses d'ensenyança privada sostingudes totalment o parcialment amb fons públics, per import proporcional al temps de servicis prestats en unitats concertades.
B. Directament al titular del centre:
b.1. Les quantitats que, en concepte de salaris i càrregues socials, corresponguen al professorat cooperativista que presta servicis en els nivells concertats. Les dites quantitats es calcularan sobre la base de les hores de dedicació del professorat cooperativista als nivells concertats, respecte de les hores totals que corresponen al centre, en funció de les unitats concertades.
b.2. Les quantitats que, en concepte de gastos variables, corresponguen al professorat cooperativista que presta servicis en els nivells concertats. Les dites quantitats es calcularan, així mateix, sobre la base de les hores de dedicació del professorat cooperativista als nivells concertats, respecte de les hores totals que corresponen al centre, en funció de les unitats concertades.
b.3. Els gastos de funcionament del centre per a aquells conceptes que disposa l'Orde de 26 de juny de 1989, de la Conselleria de Cultura, Educació i Ciència, per la qual es regula el procediment de justificació de l'apartat «altres gastos» del mòdul econòmic de concerts dels centres docents privats concertats.
b.4. Els gastos del personal complementari d'unitats d'Educació Especial específiques.
Els pagaments que, pels conceptes b.1, b.2, b.3 i b.4 anteriors, es facen als centres s'efectuaran trimestralment.
El titular del centre haurà de presentar, dins dels 20 primers dies del mes següent al trimestre respecte del qual es va lliurar la quantitat, la justificació de gastos efectuats per les quantitats abonades al professorat cooperativista, en relació amb els conceptes b.1 i b.2 anteriors. Així mateix, quan finalitze cada curs escolar, la titularitat del centre haurà de presentar certificació detallada de l'acord del consell escolar aprovatori dels comptes relatius a l'apartat d'«altres gastos» i «personal complementari».
Sense perjuí del que s'ha expressat anteriorment, la justificació de l'ús donat pel centre a les quantitats abonades per la Conselleria d'Educació se sotmetrà al control de la Inspecció Educativa, de la Intervenció General de la Conselleria d'Economia, Hisenda i Ocupació, així com de qualsevol òrgan de l'administració educativa.
3. La clàusula sexta serà com seguix:
Sexta
El concepte de pagament a.1, sumat al concepte de pagament b.1, no podrà en cap cas superar l'import determinat en l'apartat de «salaris i càrregues socials» que, en el mòdul de distribució de fons públics per unitat escolar, està fixat anualment per la Llei de Pressupostos de la Generalitat.
Els conceptes de pagament a.3, a.4, a.5, a.6 i b.2 no podran, en cap cas, superar el fons general que es cree com a addició dels imports de gastos variables que corresponen a cada centre, segons el nombre i el nivell d'unitats concertades. En este sentit, la distribució del dit fons general s'efectuarà entre el personal docent acollit a pagament delegat dels centres concertats, d'acord amb les circumstàncies que concórreguen en cada professor. Respecte del professorat cooperativista, la societat cooperativa titular del centre haurà d'atendre totes les incidències en salaris i substitucions, i les corresponents obligacions tributàries i enfront de la Seguretat Social que es produïsquen en el seu centre.
El concepte b.3. no podrà en cap cas superar l'import establit en l'apartat d'«altres gastos» que ve fixat per la Llei de Pressupostos en el mòdul de distribució de fons públics per unitat escolar.
El concepte b.4. no podrà en cap cas superar l'apartat del mòdul econòmic per unitat establit, segons les deficiències de l'alumnat, per al personal complementari.
4. La clàusula sèptima quedarà redactada com seguix:
Sèptima
1. L'administració efectuarà i ingressarà en el tresor les retencions corresponents a l'Impost sobre la Renda de les Persones Físiques del professorat inclòs en la nòmina de pagament delegat.
A estos efectes, el titular del centre concertat autoritza a la Direcció General d'Ordenació i Centres Docents perquè, en nom seu, firme i presente les declaracions trimestrals de les retencions a compte de l'IRPF (mod. 110), així com el resum anual de tals retencions (mod. 190).
No obstant això, els titulars dels centres concertats podran presentar declaracions complementàries o substitutives de tals declaracions, quan consideren que el total de les retencions practicades no han sigut les correctes segons la normativa vigent.
2. Així mateix, durà a terme l'ingrés de les oportunes cotitzacions a la Seguretat Social del professorat inclòs en la nòmina del pagament delegat acollit al Règim General de la Seguretat Social.
No obstant això, en el supòsit de remissió dels documents oficials de cotització fora del termini establit a este efecte, caldrà ajustar-se al que disposa la clàusula següent.
3. Les cooperatives s'obliguen a presentar, en el termini de 20 dies des de la finalització del trimestre corresponent:
3.a) Relació del personal cooperativista amb desglossament de:
- Jornada laboral i quantitats percebudes per cada un d'ells com contraprestació pel treball realitzat
- Base de cotització i règim de Seguretat Social
- Quantitats retingudes i ingressades a Hisenda en concepte d'IRPF.
3.b) Certificat d'estar al corrent de les seues obligacions tributàries i enfront de la Seguretat Social.
5. La clàusula octava serà com seguix:
Octava
El titular del centre es compromet a presentar mensualment en la Direcció General d'Ordenació i Centres Docents (Av. Campanar, 32, 46590-Valencia), abans del dia 15 del segon mes següent al període que es liquida, per a complir a les obligacions d'ingrés legalment establides, els documents següents:
1. Documents oficials de cotització a la Seguretat Social del professorat dels centres concertats inclòs en la nòmina de pagament delegat: «Document per a la Incorporació Automàtica al Sistema de Relació Comptable», conseqüència del nou sistema de càlcul de quotes per al seu ingrés en la Tresoreria General de la Seguretat Social per mitjà del procediment de «Relació Comptable» i TC2 quan siga requerit per la Direcció General d'Ordenació i Centres Docents a través del Servici de Centres.
Qualsevol responsabilitat que es derive d'errors en la confecció d'estos documents serà per compte del titular del centre. L'Administració reintegrarà al centre les quantitats que procedisquen i que hagen sigut abonades directament per este a la Tresoreria General de la Seguretat Social, exclosos recàrrecs, una vegada s'hagen rebut en la Direcció General d'Ordenació i Centres Docents els butlletins de cotització amb el segell del banc o caixa que acredite l'ingrés del seu import.
2. Nòmines del professorat del nivell concertat que es trobe inclòs en la nòmina de pagament delegat.
Tota variació que es produïsca en la nòmina i que comporte alteració de les retribucions percebudes pel professorat haurà de ser documentalment justificada, si és el cas, pel titular del centre com a ocupador en la relació laboral. En este sentit, tota variació s'efectuarà a instàncies de la titularitat, amb la petició prèvia d'esta, en els documents normalitzats corresponents, a l'actuar l'administració com a mera intermediària en la relació laboral que unix la titularitat del centre amb el treballador o treballadora.
Per a ser tinguda en compte qualsevol variació en la nòmina de pagament delegat, esta s'ha de sol·licitar en els impresos normalitzats corresponents, als quals es podrà accedir a través de l'enllaç següent: http://www.edu.gva.es/ocd/areacd/docs. Este imprés haurà de consignar obligatòriament, el «codi pagador» (codi de 3 dígits) assignat al centre privat concertat. És aconsellable la utilització del «codi pagador» (codi de 3 dígits) i del «codi de centre» (codi de 8 dígits) en qualsevol relació amb l'administració educativa a fi d'una major agilitat en els procediments.
El titular queda obligat al reintegrament de les quantitats abonades de més que la Conselleria satisfaça per nòmina de pagament delegat o per l'ingrés de les cotitzacions a la Seguretat Social i la causa de la qual siga la no-comunicació per part del titular d'una circumstància determinant de la quantificació dels conceptes que apareixen en la nòmina o un error en la confecció dels butlletins de cotització a la Seguretat Social. Per tant, l'administració, una vegada detectada i quantificada la variació que no ha sigut degudament notificada podrà procedir d'ofici a compensar el deute amb les quantitats que, en concepte d'«altres gastos» d'este o un altre nivell educatiu, s'hagen d'abonar al centre, mediant sempre l'audiència a l'interessat.
Quan la variació en nòmina consistisca en l'alta d'un professor o professora, el titular del centre haurà de remetre a la Direcció General d'Ordenació i Centres Docents els documents següents:
Fotocòpies de:
Alta en la Seguretat Social
La titulació que habilita el professor o professora per a impartir la docència en el nivell en què se li dóna d'alta.
El contracte de treball comunicat a l'organisme competent en matèria de contractació.
Fotocòpia o certificació literal degudament subscrita pel secretari del Consell Escolar de l'acta de la reunió del Consell en què es van fixar els criteris de selecció del nou professor.
Fotocòpia de la notificació del titular del centre al Consell Escolar de la provisió de professorat que efectue.
Model de document núm. 3
Concert educatiu en règim singular a formalitzar amb un centre docent privat
..., ... de ... de 200...
REUNITS
D'una part, ..., conseller d'Educació, en virtut del que disposa l'article 3.2. del Reglament de Normes Bàsiques sobre Concerts Educatius, aprovat pel Reial Decret 2377/1985, de 18 de desembre, i en l'Orde d'aprovació del concert de ... de ... de 200... (DOCV de ... de ...)
D'una altra part, (nom i cognoms) ..., amb DNI núm. ..., en qualitat de ..., del centre docent privat ..., tal com acredita fefaentment per mitjà de documentació que s'incorpora a l'expedient, inscrit en el Registre de Centres Docents de la Comunitat Valenciana amb el número de codi ..., i ubicat en el carrer/plaça ..., núm. ..., de ... (...).
A l'efecte d'impartir les ensenyances de ..., sostingudes parcialment amb fons públics, d'acord amb el que disposa la disposició addicional tercera de la Llei Orgànica 8/1985, de 3 de juliol, reguladora del Dret a l'Educació (BOE núm. 159, de 4 de juliol, d'ara en avant LODE), en els articles 116 i 117 de la Llei Orgànica 2/2006, de 3 de maig, d'Educació (BOE núm. 106, de 4 de maig, d'ara en avant LOE) i en la disposició addicional sexta del Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius (BOE núm. 310, de 27 de desembre).
ACORDEN
Subscriure el present concert educatiu, d'acord amb les clàusules següents:
Primera
El centre docent privat, al qual es referix el concert educatiu que ara se subscriu, se sotmet a les normes establides en el títol IV de la LODE i en els capítols I i IV del títol IV de la LOE, i assumix les obligacions derivades del concert en els termes previstos en totes les lleis orgàniques, en el Reglament de Normes Bàsiques sobre Concerts Educatius i en quantes altres normes de desplegament que li siguen d'aplicació, així com les estipulades en el present document administratiu.
Segona
Segons el que establix l'Orde d'aprovació del concert educatiu de ... de ... de 200... (DOCV núm. ..., de ... de ...) es concerten:
En Batxillerat, ... unitats ordinàries de primer curs
En Batxillerat, ... unitats mixtes de primer curs
En Batxillerat, ... unitats ordinàries de segon curs
En Batxillerat, ... unitats mixtes de segon curs
En Formació Professional Específica de grau mitjà:
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
En Formació Professional Específica de grau superior:
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
Cicle: ... Curs: ... Nbre. d'unitats: ...
El concert de les unitats assenyalades amb \* té caràcter provisional
Tercera
D'acord amb el que disposa l'article 6 del Reglament de Normes Bàsiques sobre Concerts Educatius, el present concert educatiu tindrà la duració de quatre cursos escolars fins a la finalització del curs 2012/2013, a excepció de les unitats concertades amb caràcter provisional i indicades en la clàusula anterior, les quals tindran la duració d'un curs escolar.
Quarta
L'administració s'obliga a l'assignació de fons públics per al sosteniment del centre concertat, dins de la quantia global establida en els pressupostos de la Generalitat, en funció dels mòduls econòmics per unitat escolar i nivell educatiu que es fixen en la Llei de Pressupostos de la Generalitat.
Quinta
L'Administració abonarà els conceptes següents:
A. Per mitjà de pagament delegat i mensualment:
a.1. Els salaris del personal docent del nivell o nivells concertats i cotització patronal a la Seguretat Social relativa a este.
a.2. Els triennis del professorat concertat.
a.3. El complement retributiu de direcció, de cap d'estudis o de cap de departament, en les condicions en què corresponga d'acord amb la normativa vigent.
a.4. La cotització patronal a la Seguretat Social relativa als dos conceptes anteriors a.2 i a.3.
a.5. Respecte a les indemnitzacions previstes en els acords subscrits entre l'administració educativa i les organitzacions empresarials i sindicals més representatives del sector, i mentres l'administració educativa continue prorrogant el contingut dels dits acords, esta continuarà assumint l'abonament de les indemnitzacions legals, derivades de la reducció d'unitats concertades la responsabilitat de la qual és aliena als titulars dels centres concertats.
a.6. Els salaris i càrregues socials dels professors substituts, sempre que el fet que origine la substitució dure més de set dies. No obstant això, no s'abonarà les substitucions que es proposen, si l'inici de la substitució coincidix amb períodes vacacionals i fins a la finalització d'estos. S'entendrà, a estos exclusius efectes, per períodes vacacionals, els determinats en el calendari escolar per a vacacions de Nadal i Pasqua, així com el període que comprenga des de set dies abans de la finalització del període lectiu del curs i el 31 d'agost següent.
En el cas que la suspensió del contracte per maternitat o paternitat i el període de vacacions coincidisquen en tot o en part, i el treballador i l'empresa hagen acordat una nova data de gaudi dels dies de vacació coincidents amb l'esmentada suspensió, s'abonaran els salaris i càrregues socials corresponents a la substitució del mencionat període de vacacions.
L'abonament dels salaris i càrregues socials del professorat substitut s'efectuaran sempre que no se sobrepasse l'import corresponent als gastos variables dels mòduls econòmics per al sosteniment dels centres concertats publicats en la Llei de Pressupostos de la Generalitat.
a.7. Les pagues extraordinàries per antiguitat del professorat, integrat en la nòmina de pagament delegat, previstes en el Conveni Col·lectiu d'empreses d'ensenyança privada sostingudes totalment o parcialment amb fons públics, per import proporcional al temps de servicis prestats en unitats concertades.
B. Directament al titular del centre:
Els gastos de funcionament del centre per a aquells conceptes que disposa l'Orde de 26 de juny de 1989, de la Conselleria de Cultura, Educació i Ciència, per la qual es regula el procediment de justificació de l'apartat «altres gastos» del mòdul econòmic de concerts dels centres docents privats concertats.
Els pagaments que per este concepte s'efectuen als centres es duran a terme trimestralment.
El titular haurà de presentar, quan finalitze cada curs escolar, certificació detallada de l'acord del Consell Escolar aprovatori dels comptes.
Sense perjuí del que s'ha exposat anteriorment, la justificació de l'ús donat pel centre a les quantitats abonades per la Conselleria d'Educació se sotmetrà al control de la Inspecció Educativa, de la Intervenció General de la Conselleria d'Economia, Hisenda i Ocupació, així com de qualsevol òrgan de l'administració educativa.
Sexta
El concepte de pagament a.1 no podrà superar en cap cas l'import determinat en l'apartat de «salaris i càrregues socials» que, en el mòdul de distribució de fons públics per unitat escolar, està fixat anualment per la Llei de Pressupostos de la Generalitat.
El concepte B no podrà superar en cap cas l'import establit en l'apartat d'«altres gastos» que està fixat per la Llei de Pressupostos en el mòdul de distribució de fons públics per unitat escolar.
Els conceptes de pagament a.3, a.4, a.5, i a.6 no podran en cap cas superar el fons general que es cree com a addició dels imports de gastos variables que corresponen a cada centre, segons el nombre i nivell d'unitats concertades. En este sentit, la distribució del dit fons general s'efectuarà entre el personal docent dels centres concertats individualitzadament, d'acord amb les circumstàncies que concórreguen en cada professor.
Sèptima
1. L'Administració efectuarà i ingressarà en el tresor les retencions corresponents a l'Impost sobre la Renda de les Persones Físiques del professorat inclòs en la nòmina de pagament delegat.
A estos efectes, el titular del centre concertat autoritza la Direcció General d'Ordenació i Centres Docents perquè, en nom seu, firme i presente les declaracions trimestrals de les retencions a compte de l'IRPF (mod. 110), així com el resum anual d'estes retencions (mod. 190).
No obstant això, els titulars dels centres concertats podran presentar declaracions complementàries o substitutives d'estes declaracions, quan consideren que el total de les retencions practicades no han sigut les correctes segons la normativa vigent.
2. Així mateix, durà a terme l'ingrés de les oportunes cotitzacions a la Seguretat Social del professorat inclòs en la nòmina del pagament delegat acollit al règim general.
No obstant això, en el supòsit de remissió dels documents oficials de cotització fora del termini establit a este efecte, caldrà ajustar-se al que disposa la clàusula següent.
Octava
El titular del centre es compromet a presentar mensualment en la Direcció General d'Ordenació i Centres Docents (Av. Campanar, 32, 46228-Valencia), abans del dia 15 del segon mes següent al període que es liquida, per a complir les obligacions d'ingrés legalment establides, els documents següents:
1. Documents oficials de cotització a la Seguretat Social del professorat dels centres concertats inclòs en la nòmina de pagament delegat: «Document per a la incorporació automàtica al sistema de relació comptable», conseqüència del nou sistema de càlcul de quotes per a l'ingrés en la Tresoreria General de la Seguretat Social per mitjà del procediment de «Relació comptable» i TC2 quan siga requerit per la Direcció General d'Ordenació i Centres Docents a través del Servici de Centres.
Qualsevol responsabilitat que es derive d'errors en la confecció d'estos documents serà per compte del titular del centre. L'Administració reintegrarà al centre les quantitats que siguen procedents i que hagen sigut abonades directament per este a la Tresoreria General de la Seguretat Social, exclosos recàrrecs, una vegada s'hagen rebut en la Direcció General d'Ordenació i Centres Docents els butlletins de cotització amb el segell del banc o caixa que acredite l'ingrés de l'import.
2. Nòmines del professorat del nivell concertat que es trobe inclòs en la nòmina de pagament delegat.
Tota variació que es produïsca en la nòmina i que comporte alteració de les retribucions percebudes pel professorat haurà de ser documentalment justificada, si és el cas, pel titular del centre com a ocupador en la relació laboral. En este sentit, tota variació s'efectuarà a instàncies de la titularitat, amb la petició prèvia en els documents normalitzats corresponents, a l'actuar l'administració com a mera intermediària en la relació laboral que unix el titular-empresari amb el treballador o treballadora.
Per a ser tinguda en compte qualsevol variació en la nòmina de pagament delegat, esta s'ha de sol·licitar en els impresos normalitzats corresponents, als quals es podrà accedir a través de l'enllace següent: http://www.edu.gva.es/ocd/areacd/docs. Este imprés haurà de consignar obligatòriament, el «codi pagador» (codi de 3 dígits) assignat al centre privat concertat. És aconsellable la utilització del «codi pagador» (codi de 3 dígits) i del «codi de centre» (codi de 8 dígits) en qualsevol relació amb l'administració educativa a fi d'una major agilitat en els procediments.
El titular està obligat al reintegrament de les quantitats abonades de més que la Conselleria satisfaça per nòmina de pagament delegat o per l'ingrés de les cotitzacions a la Seguretat Social i la causa de la qual siga la no comunicació pel titular d'una circumstància determinant de la quantificació dels conceptes que apareixen en la nòmina o un error en la confecció dels butlletins de cotització a la Seguretat Social. Per tant, l'administració, una vegada detectada i quantificada la variació que no ha sigut degudament notificada podrà procedir d'ofici a compensar el deute amb les quantitats que, en concepte d'«altres gastos» d'este o d'un altre nivell educatiu, s'hagen d'abonar al centre, mediant sempre l'audiència a l'interessat.
Quan la variació en nòmina consistira en l'alta d'un professor, el titular del centre haurà de remetre a la Direcció General d'Ordenació i Centres Docents els documents següents:
Fotocòpies de:
Alta en la Seguretat Social
La titulació que habilita el professor per a impartir la docència en el nivell en què se li dóna d'alta.
El contracte de treball comunicat a l'organisme competent en matèria de contractació.
Fotocòpia o certificació literal degudament subscrita pel secretari del Consell Escolar de l'acta de la reunió d'este Consell en què es van fixar els criteris de selecció del nou professor.
Fotocòpia de la notificació del titular del centre al Consell Escolar de la provisió de professors que efectue.
Quan es tracte d'alta en nòmina d'un professor que no tinga relació contractual de caràcter laboral amb l'entitat titular del centre i pels servicis del qual no reba directament un salari sinó que s'haja d'entregar al dit titular una suma equivalent a este salari, sempre que substituïsca un treballador de les mateixes característiques, els documents que s'han d'entregar seran:
Fotocòpia de l'alta en Seguretat Social (RETA).
Fotocòpia de la titulació que habilite a impartir la docència en el nivell en què serà donat d'alta.
Declaració firmada pel treballador/treballadora i el representant de la titularitat per la qual s'acredite la no-existència de relació contractual laboral que els unisca.
Novena
En compliment de les normes vigents en matèria de protecció de dades, el titular del centre s'obliga a comunicar al professorat acollit a pagament delegat quina informació que l'afecta és transmesa a la Conselleria d'Educació perquè siga tractat informàticament, a fi de generar les transferències bancàries a què ha de donar lloc el pagament delegat.
En el cas que el titular del centre mantinga una relació contractual amb una empresa, per tal que esta confeccione les propostes d'altes, baixes o altres variacions en la nòmina de pagament delegat, les remeta a la Direcció General d'Ordenació i Centres Docents, i canalitze la informació mensual i una altra documentació relacionada amb este assumpte entre l'administració educativa i el titular del centre, haurà de comunicar-ho fefaentment a la Direcció General d'Ordenació i Centres Docents, i quedarà d'esta manera, habilitada per a transferir informació a la referida empresa. En este supòsit, correspondrà al titular del centre assegurar-se del compliment de la normativa sobre protecció de dades del professorat acollit a pagament delegat per part de l'empresa contractada.
Per la seua banda, l'administració educativa es compromet a vetlar pel compliment de l'obligació de no utilitzar o aplicar la informació amb fi diferent del previst i del deure de guardar secret professional, per part dels que intervinguen en qualsevol fase del tractament de les dades de caràcter personal.
Deu
Totes les activitats del professorat dels centres concertats, tant lectives com complementàries, retribuïdes com a pagament delegat per l'administració o els costos econòmics de les quals es justifiquen, hauran de realitzar-se en el nivell d'ensenyança objecte del concert.
Onze
La provisió de vacants de personal docent en unitats concertades s'efectuarà segons el que disposa l'article 60 de la LODE, en la redacció actual i l'article 26.3 i disposició addicional quarta, 2, del Reglament de Normes Bàsiques sobre Concerts Educatius.
Per tal de complir el que disposa l'article 60.1 de la LODE, pel que fa referència a publicitat de les vacants, estes hauran de ser notificades a la Direcció General d'Ordenació i Centres Docents amb un mes d'antelació a la data prevista de producció de la vacant. Si es tracta d'una vacant la causa del qual la fera absolutament impredicible, la comunicació haurà de tindre entrada en la Conselleria dins dels 5 dies següents a la producció de la vacant.
En les comunicacions de vacants haurà de fer-se constar un termini de presentació d'instàncies que no podrà ser inferior a 10 dies naturals comptats des de la data d'entrada en la Conselleria de la dita comunicació.
Sense perjuí del que establixen els articles 61 i 62 de la LODE, modificat este últim per la disposició final primera de la LOE, i en el cas que la Direcció General d'Ordenació i Centres Docents comprove que en el procediment de selecció del professor s'ha produït algun incompliment no esmenable del concert educatiu que firma, l'administració no assumirà el pagament del professor afectat. L'abonament tan sols produirà efectes des de la data en què, una vegada esmenats els defectes comunicats al centre, es considere per finalitzat el procés de provisió de la vacant.
Dotze
L'Administració educativa s'obliga, igualment, al reconeixement a favor del centre concertat dels beneficis a què fa referència l'article 50 de la LODE.
Tretze
El titular del centre concertat s'obliga a impartir les ensenyances objecte del concert, i podran percebre de l'alumnat les quantitats que es fixen, en concepte de finançament complementari.
Així mateix, s'obliga a impartir les ensenyances, ajustant-se, en tot cas, als corresponents programes i plans d'estudi, i amb subjecció a les normes d'ordenació acadèmica en vigor.
Catorze
Les activitats escolars complementàries, les extraescolars i els servicis escolars s'efectuaran segons el que disposa l'article 51 de la LODE, així com en les disposicions de desplegament, en tot allò que no contradiga les lleis orgàniques citades.
Quinze
En virtut del concert, el titular del centre s'obliga al compliment de les normes d'admissió d'alumnat a què fa referència el capítol III del títol II de la LOE, així com al que establixen el Decret 33/2007, de 30 de març, del Consell (DOCV de 3 d'abril), pel qual es regula l'accés als centres públics i privats concertats que impartisquen ensenyances de règim general, l'Orde de 27 d'abril de 2007, de la Conselleria de Cultura, Educació i Esport, per la qual es regula el procediment d'admissió de l'alumnat en els centres docents públics i privats concertats que impartisquen ensenyances d'Educació Infantil, Educació Primària i Educació Secundària de la Comunitat Valenciana (DOCV núm. 5.503, de 2 de maig), i la resta de normes de desplegament.
Així mateix, el titular del centre s'obliga que l'oferta de places vacants s'ajuste a les previsions que resulten de la planificació realitzada per l'administració educativa amb la finalitat de garantir una oferta suficient de places escolars sostinguts amb fons públics.
Setze
El titular del centre s'obliga a complir les disposicions que es dicten relatives a la renovació del consell escolar del centre i a la designació de director o directora.
Dèsset
El titular del centre concertat s'obliga a tindre en funcionament el nombre total d'unitats escolars corresponents al nivell o nivells d'ensenyança objecte del concert, així com a tindre una relació d'alumnes per unitat no inferior a ...
Díhuit
El titular del centre acollit al règim de concert haurà de fer constar en la documentació i publicitat del centre la condició de centre concertat.
De la mateixa manera, haurà d'informar els membres de la comunitat escolar i, si és el cas, les autoritats competents, del caràcter propi del centre, en cas que n'hi haguera.
Dènou
Seran causes d'extinció del concert les assenyalades en l'article 62 de la LODE, modificat per la disposició final primera de la LOE, i en els articles 47 a 49 del Reglament de Normes Bàsiques sobre Concerts Educatius, en la mesura que no contradiguen les lleis anteriors.
Vint
Les qüestions de litigi que es deriven de l'aplicació d'este concert es resoldran segons el que disposa l'article 8 del Reglament de Normes Bàsiques sobre Concerts Educatius.
I perquè així conste, en la data i lloc que s'han indicat més amunt, es firma el present concert en exemplar triplicat.
Model de document núm. 4
En el cas que la titularitat del centre siga una societat cooperativa i haja sol·licitat acollir-se al seu règim específic de finançament, el model de document administratiu de concert anterior inclourà les variacions següents en el Títol i en les clàusules quinta, sexta, sèptima i octava:
1. En el títol:
Concert educatiu en règim singular a formalitzar amb un centre docent privat, el titular del qual és una cooperativa d'ensenyança.
2. La clàusula quinta tindrà la redacció següent:
Quinta
L'Administració abonarà els conceptes següents:
A. Per mitjà de pagament delegat i mensualment:
a.1. Els salaris del personal docent que siga treballador per compte d'altri del nivell o nivells concertats i cotització patronal a la Seguretat Social relativa a este.
a.2. Els triennis del professorat indicat en el punt anterior.
a.3. El complement retributiu de direcció, de cap d'estudis o de cap de departament, en les condicions en què corresponga d'acord amb la normativa vigent, del professorat que siga treballador per compte d'altri.
a.4. La cotització patronal a la Seguretat Social relativa als dos conceptes anteriors a.2 i a.3.
a.5. Respecte a les indemnitzacions previstes en els acords subscrits entre l'administració educativa i les organitzacions empresarials i sindicals més representatives del sector, i mentres l'administració educativa continue prorrogant el contingut dels dits acords, esta continuarà assumint l'abonament de les indemnitzacions legals, derivades de la reducció d'unitats concertades la responsabilitat de la qual és aliena als titulars dels centres concertats.
a.6. Els salaris i càrregues socials del professorat substitut d'aquells que perceben la seua remuneració en nòmina de pagament delegat, sempre que el fet que origine la substitució dure més de set dies. No obstant això, no s'abonaran les substitucions que es proposen, si l'inici coincidix amb períodes vacacionals i fins a la finalització d'estos. S'entendrà, a estos exclusius efectes, per períodes vacacionals, els determinats en el calendari escolar per a vacacions de Nadal i Pasqua, així com el període que comprenga des de set dies abans de la finalització del període lectiu del curs i el 31 d'agost següent.
En el cas que la suspensió del contracte per maternitat o paternitat i el període de vacacions coincidisquen en tot o en part, i el treballador i l'empresa hagen acordat una nova data de gaudi dels dies de vacació coincidents amb l'esmentada suspensió, s'abonaran els salaris i càrregues socials corresponents a la substitució del mencionat període de vacacions.
L'abonament dels salaris i càrregues socials del professorat substitut s'efectuarà sempre que no se sobrepasse l'import corresponent als gastos variables dels mòduls econòmics per al sosteniment dels centres concertats publicats en la Llei de Pressupostos de la Generalitat.
a.7. Les pagues extraordinàries per antiguitat del professorat, integrat en la nòmina de pagament delegat, previstes en el Conveni Col·lectiu d'empreses d'ensenyança privada sostingudes totalment o parcialment amb fons públics, per import proporcional al temps de servicis prestats en unitats concertades.
B. Directament al titular del centre:
b.1. Les quantitats que, en concepte de salaris i càrregues socials, corresponguen al professorat cooperativista que presta servicis en els nivells concertats. Les dites quantitats es calcularan sobre la base de les hores de dedicació del professorat cooperativista als nivells concertats, respecte de les hores totals que corresponen al centre, en funció de les unitats concertades.
b.2. Les quantitats que, en concepte de gastos variables, corresponguen al professorat cooperativista que presta servicis en els nivells concertats. Les dites quantitats es calcularan, així mateix, sobre la base de les hores de dedicació del professorat cooperativista als nivells concertats, respecte de les hores totals que corresponen al centre, en funció de les unitats concertades.
b.3. Els gastos de funcionament del centre per a aquells conceptes que disposa l'Orde de 26 de juny de 1989, de la Conselleria de Cultura, Educació i Ciència, per la qual es regula el procediment de justificació de l'apartat «altres gastos» del mòdul econòmic de concerts dels centres docents privats concertats.
Els pagaments que, pels conceptes b.1, b.2 i b.3 anteriors, es facen als centres s'efectuaran trimestralment.
El titular del centre haurà de presentar, dins dels 20 primers dies del mes següent al trimestre respecte del qual es va lliurar la quantitat, la justificació de gastos efectuats per les quantitats abonades al professorat cooperativista, en relació amb els conceptes b.1 i b.2 anteriors. Així mateix, quan finalitze cada curs escolar, la titularitat del centre haurà de presentar certificació detallada de l'acord del consell escolar aprovatori dels comptes relatius a l'apartat d'«altres gastos».
Sense perjuí del que s'ha dit anteriorment, la justificació de l'ús donat pel centre a les quantitats abonades per la Conselleria de Cultura, Educació i Esport se sotmetrà al control de la Inspecció Educativa, de la Intervenció General de la Conselleria d'Economia, Hisenda i Ocupació, així com de qualsevol òrgan de l'administració educativa.
3. La clàusula sexta serà:
Sexta
El concepte de pagament a.1, sumat al concepte de pagament b.1, no podrà superar en cap cas l'import determinat en l'apartat de «salaris i càrregues socials» que, en el mòdul de distribució de fons públics per unitat escolar, està fixat anualment per la Llei de Pressupostos de la Generalitat.
Els conceptes de pagament a.3, a.4, a.5, a.6 i b.2 no podran, en cap cas, superar el fons general que es cree com a addició dels imports de gastos variables que corresponen a cada centre, segons el nombre i el nivell d'unitats concertades. En este sentit, la distribució del dit fons general s'efectuarà entre el personal docent acollit a pagament delegat dels centres concertats, d'acord amb les circumstàncies que concórreguen en cada professor. Respecte del professorat cooperativista, la societat cooperativa titular del centre haurà d'atendre totes les incidències en salaris i substitucions, i les corresponents obligacions tributàries i davant de la Seguretat Social que es produïsquen en el seu centre.
El concepte b.3. no podrà superar en cap cas l'import establit en l'apartat d'«altres gastos» que està fixat per la Llei de Pressupostos en el mòdul de distribució de fons públics per unitat escolar.
4. La clàusula sèptima quedarà redactada de la manera següent:
Sèptima
1. L'administració efectuarà i ingressarà en el tresor les retencions corresponents a l'Impost sobre la Renda de les Persones Físiques del professorat inclòs en la nòmina de pagament delegat.
A estos efectes, el titular del centre concertat autoritza la Direcció General Ordenació i Centres Docents perquè, en nom seu, firme i presente les declaracions trimestrals de les retencions a compte de l'IRPF (mod. 110), així com el resum anual d'estes retencions (mod. 190).
No obstant això, els titulars dels centres concertats podran presentar declaracions complementàries o substitutives d'estes declaracions, quan consideren que el total de les retencions practicades no han sigut les correctes segons la normativa vigent.
2. Així mateix, durà a terme l'ingrés de les oportunes cotitzacions a la Seguretat Social del professorat inclòs en la nòmina del pagament delegat acollit al Règim General de la Seguretat Social.
No obstant això, en el supòsit de remissió dels documents oficials de cotització fora del termini establit a este efecte, caldrà ajustar-se al que disposa la clàusula següent.
3. Les cooperatives s'obliguen a presentar, en el termini de 20 dies des de la finalització del trimestre corresponent:
3.a) Relació del personal cooperativista amb desglossament de:
- Jornada laboral i quantitats percebudes per cada un d'ells com contraprestació pel treball realitzat
- Base de cotització i règim de Seguretat Social
- Quantitats retingudes i ingressades a Hisenda en concepte d'IRPF.
3.b) Certificat d'estar al corrent de les seues obligacions tributàries i davant de la Seguretat Social.
5. La clàusula octava serà com s'exposa a continuació:
Octava
El titular del centre es compromet a presentar mensualment en la Direcció General d'Ordenació i Centres Docents (Av. Campanar, 32, 46544-Valencia), abans del dia 15 del segon mes següent al període que es liquida, per a complir a les obligacions d'ingrés legalment establides, els documents següents:
1. Documents oficials de cotització a la Seguretat Social del professorat dels centres concertats inclòs en la nòmina de pagament delegat: «Document per a la incorporació automàtica al sistema de relació comptable», conseqüència del nou sistema de càlcul de quotes per al seu ingrés en la Tresoreria General de la Seguretat Social per mitjà del procediment de «Relació comptable» i TC2 quan siga requerit per la Direcció General d'Ordenació i Centres Docents a través del Servici de Centres.
Qualsevol responsabilitat que es derive d'errors en la confecció d'estos documents serà per compte del titular del centre. L'Administració reintegrarà al centre les quantitats que siguen procedents i que hagen sigut abonades directament per este a la Tresoreria General de la Seguretat Social, exclosos recàrrecs, una vegada s'hagen rebut en la Direcció General d'Ordenació i Centres Docents els butlletins de cotització amb el segell del banc o caixa que acredite l'ingrés del seu import.
2. Nòmines del professorat del nivell concertat que es trobe inclòs en la nòmina de pagament delegat.
Tota variació que es produïsca en la nòmina i que comporte alteració de les retribucions percebudes pel professorat haurà de ser documentalment justificada, si és el cas, pel titular del centre com a ocupador en la relació laboral. En este sentit, tota variació s'efectuarà a instàncies de la titularitat, amb la petició prèvia d'esta, en els documents normalitzats corresponents, a l'actuar l'administració com a mera intermediària en la relació laboral que unix la titularitat del centre amb el treballador o treballadora.
Per a ser tinguda en compte qualsevol variació en la nòmina de pagament delegat, esta s'ha de ser sol·licitar en els impresos normalitzats corresponents als que es podrà accedir a través de l'enllaç següent: http://www.edu.gva.es/ocd/areacd/docs. Este imprés haurà de consignar obligatòriament, el «codi pagador» (codi de 3 dígits) assignat al centre privat concertat. És aconsellable la utilització del «codi pagador» (codi de 3 dígits) i del «codi de centre» (codi de 8 dígits) en qualsevol relació amb l'administració educativa a fi d'una major agilitat en els procediments.
El titular queda obligat al reintegrament de les quantitats abonades de més que la Conselleria satisfaça per nòmina de pagament delegat o per l'ingrés de les cotitzacions a la Seguretat Social i la causa de la qual siga la no-comunicació per part del titular d'una circumstància determinant de la quantificació dels conceptes que apareixen en la nòmina o un error en la confecció dels butlletins de cotització a la Seguretat Social. Per tant, l'administració, una vegada detectada i quantificada la variació que no ha sigut degudament notificada, podrà procedir d'ofici a compensar el deute amb les quantitats que, en concepte d'«altres gastos» d'este o un altre nivell educatiu, s'hagen d'abonar al centre, hauran de mediar sempre l'audiència a l'interessat.
Quan la variació en nòmina consistira en l'alta d'un professor o professora, el titular del centre haurà de remetre a la Direcció General d'Ordenació i Centres Docents els documents següents:
Fotocòpies de:
Alta en la Seguretat Social
La titulació que habilita el professor per a impartir la docència en el nivell en què se li dóna d'alta.
El contracte de treball comunicat a l'organisme competent en matèria de contractació.
Fotocòpia o certificació literal degudament subscrita pel secretari del Consell Escolar de l'acta de la reunió del Consell en què es van fixar els criteris de selecció del nou professor.
Fotocòpia de la notificació del titular del centre al Consell Escolar de la provisió de professorat que efectue.
Model de document núm. 5
Conveni educatiu a formalitzar amb un centre docent de titularitat d'una Corporació Local o una altra Administració pública.
..., ... de ... de 200...
REUNITS
D'una part, ..., conseller d'Educació, en virtut del que disposa l'article 7 de l'Orde de 26 de desembre de 2008 (DOCV de ... de ...), i en l'orde d'aprovació del concert de ... de ... de 200... (DOCV de ... de ...).
D'una altra part, (nom i cognoms) ..., amb DNI núm. ..., en qualitat d'alcalde/essa-president de l'Ajuntament de .../president/a de la Diputació Provincial de ..., titular del centre docent públic ... com acredita fefaentment per mitjà de documentació que s'incorpora a l'expedient, centre inscrit en el Registre de Centres Docents de la Comunitat Valenciana amb el número de codi ... i ubicat en el carrer/plaça ... núm. ... de ... (...)
A l'efecte d'impartir les ensenyances del segon cicle de l'Educació Infantil, en condicions de gratuïtat,
A l'efecte d'impartir les ensenyances de... en condicions de gratuïtat,
ACORDEN
Subscriure el present conveni educatiu, d'acord amb les clàusules següents:
Primera
El centre docent públic al qual es referix el conveni educatiu que ara se subscriu se sotmet a les normes establides en l'Orde de 26 de desembre de 2008 (DOCV de ... de ...) i assumix les obligacions derivades de l'esmentat conveni en els termes que preveu la dita Orde, en altres normes de desplegament que li siguen aplicables, i les que s'especifiquen en el present document administratiu. Així mateix, en tot el que no s'especifique en les esmentades normes, serà aplicable, supletòriament, el que establix la normativa que regula el règim de concerts previst en el títol IV de la Llei Orgànica 8/1985, de 3 de juliol, reguladora del Dret a l'Educació (d'ara en avant LODE), i en els capítols I i IV del títol IV de la LOE, i assumix les obligacions derivades del concert en els termes que preveu les dites lleis orgàniques, en el Reglament de Normes Bàsiques sobre Concerts Educatius i en totes les altres normes de desplegament que li siguen aplicables, així com les estipulades en el present document administratiu.
Segona
Segons el que establix l'orde d'aprovació del conveni educatiu de ... de ... de 200... (DOCV núm. ..., de ... del ...), nombre d'unitats acollides al mateix és de ... unitats del segon cicle de l'Educació Infantil.
Tercera
D'acord amb el que disposa l'article 17 de l'Orde de 26 de desembre de 2008, el present conveni educatiu s'estendrà fins a la finalització del curs 2012/2013.
Quarta
L'Administració s'obliga a l'assignació de fons públics per al sosteniment del centre acollit a conveni, dins de la quantia global establida en els pressupostos de la Generalitat, en funció dels mòduls econòmics per unitat escolar en el segon cicle de l'Educació Infantil que es fixen en la Llei de Pressupostos de la Generalitat.
Quinta
A. L'Administració educativa abonarà trimestralment una quarta part de les quantitats establides en els apartats de «Salaris i càrregues socials» i de «Gastos variables» dels mòduls econòmics de distribució de fons públics per als centres concertats, establits en les lleis de Pressupostos de la Generalitat per a les unitats del segon cicle de l'Educació Infantil, en funció de les unitats que siguen objecte de conveni.
Estes quantitats hauran de ser justificades, així mateix, trimestralment, dins dels dos mesos següents a la finalització del trimestre de què es tracte, per mitjà de la presentació de la documentació següent:
a) Certificació de l'interventor de la corporació local o Administració en qüestió, referida als salaris bruts meritats pel professorat del centre en el període que es tracte, a la qual s'acompanyarà còpia de les respectives ordes de pagament.
b) Certificació de l'interventor de la corporació local o Administració en qüestió, relativa a les cotitzacions empresarials a la Seguretat Social del professorat dels centres en el període de què es tracte, a la qual s'acompanyarà còpia de les respectives ordes de pagament.
Així mateix, l'administració educativa abonarà trimestralment una quarta part de les quantitats establides en l'apartat d'«altres gastos» dels mòduls econòmics de distribució de fons públics per als centres concertats, establits en la Llei de Pressupostos de la Generalitat Valenciana per a les unitats del segon cicle de l'Educació Infantil, en funció de les unitats que siguen objecte de conveni.
Estes quantitats hauran d'atendre els gastos de funcionament per a aquells conceptes que disposa l'Orde de 26 de juny de 1989, per la qual es regula el procediment de justificació de l'apartat d'«altres gastos», en els centres concertats.
Les dites quantitats hauran de ser justificades quan finalitzace cada curs escolar, per mitjà de la presentació de la certificació detallada de l'acord del consell escolar aprovatori dels comptes.
Sense perjuí del que s'ha dit anteriorment, la justificació de l'ús donat pel centre a les quantitats abonades per l'administració se sotmetrà al control financer de la Intervenció General de la Conselleria d'Economia, Hisenda i Ocupació.
Sexta
Totes les activitats del professorat dels centres acollits a conveni educatiu, tant lectives com complementàries, els costos econòmics de les quals es justifiquen, hauran de realitzar-se en el nivell d'ensenyança objecte del conveni.
Sèptima
El titular del centre acollit a conveni s'obliga a impartir gratuïtament les ensenyances objecte d'este, l'alumnat no podrà percebre cap quantitat en concepte d'ensenyança.
Així mateix, s'obliga a impartir les ensenyances, ajustant-se, en tot cas, als corresponents programes i plans d'estudi, i amb subjecció a les normes d'ordenació acadèmica en vigor.
Octava
La corporació local o Administració pública que subscriu este conveni s'obliga al compliment de totes les obligacions establides en l'article 47 del Text refós de la Llei d'Hisenda Pública de la Generalitat Valenciana, i serà procedent el reintegrament de les quantitats percebudes i l'exigència de l'interés de demora en els casos previstos en el mencionat article.
Novena
La Corporació Local o Administració pública que subscriu este conveni s'obliga a realitzar les activitats escolars complementàries, les extraescolars i a prestar els servicis escolars que, si és el cas, es duguen a terme, segons el que disposa l'article 51 de la LODE, així com en les disposicions de desplegament, en tot allò que no contradiga les lleis orgàniques citades.
Desena
En virtut del conveni educatiu, el titular del centre s'obliga al compliment de les normes d'admissió d'alumnat a què fa referència el capítol III del títol II de la LOE, així com al que s'establix en el Decret 33/2007, de 30 de març, del Consell (DOCV de 3 d'abril), pel qual es regula l'accés als centres públics i privats concertats que impartisquen ensenyances de règim general, l'Orde de 27 d'abril de 2007, de la Conselleria de Cultura, Educació i Esport, per la qual es regula el procediment d'admissió de l'alumnat en els centres docents públics i privats concertats que impartisquen ensenyances d'Educació Infantil, Educació Primària i Educació Secundària de la Comunitat Valenciana (DOCV núm. 5.503, de 2 de maig) i la resta de normes de desplegament.
Així mateix, el titular del centre s'obliga que l'oferta de places vacants s'ajuste a les previsions que resulten de la planificació realitzada per l'administració educativa amb la finalitat de garantir una oferta suficient de places escolars sostinguts amb fons públics.
Onzena
La provisió de vacants de professorat del centre que es produïsquen s'efectuarà pel procediment general establit per a l'accés a funcionaris de la corporació local o de l'administració pública de què es tracte, i haurà de comunicar-se a la direcció territorial d'Educació corresponent, en el termini de deu dies des que tals vacants es cobrisquen.
Dotzena
El titular del centre s'obliga a tindre en funcionament el nombre total d'unitats escolars corresponents al segon cicle de l'Educació Infantil objecte del conveni educatiu, i també a tindre una relació d'alumnes/professor per unitat no inferior a 13/1.
Tretzena
La corporació local o Administració pública de què es tracte es responsabilitza, així mateix, de fer constar en lloc visible del centre el fet que està finançat amb fons de la Generalitat - Conselleria d'Educació.
Catorzena
Seran causa d'extinció del conveni educatiu les assenyalades en l'article 8 de l'Orde de xx de desembre de 2008 (DOGV núm. ... de ... de ...).
Quinzena
Les qüestions de litigi que es deriven de l'aplicació d'este conveni es resoldran segons el que disposa l'article 8 del Reglament de Normes Bàsiques sobre Concerts Educatius.
I perquè així conste, en la data i lloc més amunt indicats, es firma el present conveni en exemplar triplicat.


Còpia Permalink ELI